Шеркон Қодирий. Унутилган сиймо (1989) | www.ziyouz.uz\nБош саҳифа МатбуотҚайта қуриш даври матбуотиШеркон Қодирий. Унутилган сиймо (1989)\n«…Ўзбекистон Олий суди томонидан Рафиқ Мўминга нисбатан чиқарилган ҳукм, унинг ҳаракатларида жиноий иш йўқлиги сабабли бекор қилиниб, у оқланган…».\nУшбу қувончли хабар Наманганга 1970 йил, 3 сентябрда етиб келди. Бу вақтда Рафиқ Мўмин оламдан ўтганди. Оталарининг оқлангани фарзандларгагина насиб қилди. Бу ишда шоирнинг ўғли Ҳакимжон Мўминовнинг хизматлари катта. У умрини отасининг меросини тўплаш, сиймосини тиклашга бағишлади. Жонкуяр ўғилнинг жонбозлиги туфайли 1970 йили 19 августда шоир, драматург Рафиқ Мўмин адабий меросини ўрганиш юзасидан Ўзбекистон Ёзувчилар союзида қарор қабул қилинди…\nҚарордан сўнг 19 йил ўтди.\nНиҳоят «Фан ва турмуш» журналида (1989 йил 2-сон) адабиётшунос Наим Каримовнинг «Рафиқ Мўмин дарди» сарлавҳали мақоласи эълон қилинди. Биз қуйида шоир ижодининг баъзи қирралари ҳақида фикр юритмоқчимиз.\nРафиқ Мўмин 1900 йил 7 февралда Наманганда камбағал косиб оиласида туғилди. Инқилобдан сўнг Рафиқ Мўмин ижтимоий ҳаётда фаол қатнаша бошлади, саводсизликни тугатиш курсларида дарс берди.\nРафиқ Мўмин дастлаб болаларга атаб «Етимлар йиғиси», «Балли, кенжатойим», «Пионер», «Эй гўзал ғунча», «Гул капалаклари» каби шеърларини ёзади. Болалар Ленин ҳақидаги дастлабки хотираларни ундан эшитадилар. Мураббий болаларга дарс давомида Н. К. Крупская кимлигини, нима учун улар ўқиётган мактаб бу мўътабар аёл номи билан юритилишини тушунтиради. Ёшларни келажакда фидойи бўлиб етишишга чорлайди.\nСССР халқ артисти, СССР Давлат мукофоти ва ЎзССР Ҳамза мукофоти лауреати Раззоқ Ҳамроев хотираларида шундай ёзган эди: «…1930 йил маориф халқ комиссарлиги йўлланмаси билан Наманганга ўқитувчи бўлиб бордим. Мени Рафиқ ака муаллим бўлиб ишлаётган 7 йиллик мактабга тил ва адабиётдан ўқитувчи этиб тайинладилар. Рафиқ Мўмин фақат қалбигина шоир бўлмай, ташқи қиёфаси, хатти-ҳаракати, муомаласи билан ҳам шоирона одам эди…\nАйниқса, болалар унинг атрофида ҳамма вақт гавжум эди… Нега десангиз болаларга янги-янги эртаклар, ажойиб эсдаликлар ҳадя этарди. Унинг эртак ва эсдаликларининг ниҳояси йўқлигидан, чамаси, ҳар сафар янги-янгисини «ўйлаб келсалар керак», деб тахмин этардим…»\nРафиқ Мўмин воқеани тез идрок этувчи туғма талант эгаси эди. 1920 йили Наманган яқинидаги Учқўрғон кишлоғида фожиа юз беради. Бу ҳақда «Қизил байроқ» газетаси қуйидаги хабарни беради:\n«1920 йилда Наманган уездига қарашли Учқўрғон чишлоғида қўрбоши Омон полвон томонидан ваҳшиёна суратда ўлдирилган Абдувоҳид Увайсов, Солижон Мурод ўғли, Миробид Мирҳамид ўғилларининг вафотига 2 йил тўлиши муносабати билан Наманган ёш коммунистлари томонидан 7 июлда эсга олиш кечаси ясалди.» («Қизил байроқ», 1922 йил 20 июль).\nРафиқ Мўмин мотам маросимида одамларнинг олдига тушиб, марсия ўқиб беради. Сўнгра Ҳимойиддин Йўлдошқориев шу воқеа асосида «Ёш қурбонлар» асарини ёзади ва Рафиқ Мўмин ҳамкорлигида саҳнага қўяди. Бу ҳақда газетада шундай дейилади: «Шу кечада ўртоқ Йўлдошқориевнинг уч пардалик «Ёш қурбонлар» пьесаси ўйналди. Шу асарда вафот бўлган, босмачилар томонидан ваҳшиёна суратда ўлдирганини мужассам равишда тасвир этилганди. Шу халқда ниҳоятда жуда яхши таъсир қолдирди».\nБундан ташқари Рафиқ Мўмин 1921 йили болаларга атаб «Ёрилтош» асарини ёзади. Бу ҳақда кекса санъаткор Иброҳим Абдураззоқов шундай шоҳидлик беради: «Мен Наманганда ташкил этилган «Шарқ» труппасида Рафиқ аканинг «Ёрилтош» асарини автор билан ҳамкорликда 1926 йили саҳналаштирганман…». 1921 йили «Қизил Байроқ» газетасида эълон қилинган қуйидаги хабарда шундай дейилади: «7 октябрь, якшанба куни Наманган «Шарқ» саҳнасида ўзбек труппаси томонидан ёш ёзувчиларимиздан Рафиқ ўртоқнинг 4 пардали «Гулёр» отли асари ўйналди. Асарда Фарғона босмачиларининг Наманган қишлоқларининг бирида бир оилага қилғон ваҳшиёна зулмлари тасвир этилгани учун бу уйинга қўрбошиларнинг иштирок этиши табиий эди…». Бу маълумот Рафиқ Мўминнинг драматурглик фаолиятини тасдиқлайди.\n1926 йили Тошкентда чоп этилган «Адабиёт парчалари» тўпламида шоирнинг «Тоғ сирлари» шеъри ва «Қапчиғай» достони босилди. Рафиқ Мўмин «Тоғ сирлари» шеърида мажозий образ «Ялпоқ»қа мурожаат этади:\nБағрингда кездилар интиқом учун,\nСўйилдилар, кесилдилар кайфу қон учун.\nИндамай турасен «Ялпоқ» не учун?\nЧўллардан бораман, ҳоллар сўраман,\nБу тушган йўлларим жуда йироқми.\nШоир бу достонида мажозий образ «Қапчиғай» орқали тарихга мурожаат этади. Тарихнинг қора кунларини таъсирчан, тасвирлайди:\nТарихнинг гувоҳи қулларга бўлди,\nТарихнинг асари ерга кўмилди,\nТарихнинг шарафи унуттирилди,\nШоир «Тоғ сирлари» шеърини 1924 йил июль ойида, «Қапчиғай» достонини эса ўша йили октябрь ойида ёзади. Шуни таъкидлаш керакки, шоир тарих ҳақида куйлаш учун ўзини аввал шеърда синаб кўради, сўнг достон ёзишга киришади. Рафиқ Мўминнинг қаламига мансуб «Болахўр» достони ўзбек совет болалар адабиётининг бошланишида юзага келган дастлабки асар, десак муболаға бўлмайди.\nРаззоқ Ҳамроев хотирасида шундай дейди. «У кишининг суҳбатига яна бир ажойиб хислат ҳусн берарди. Рафиқ ака яхши хонанда ва бастакор эди. У ўз шеърларига куй тўқиб болаларга ўргатарди. Ўша вақтларда расм бўлган «Сайёра», «Ваннайча» қўшиқларини қайта-қайта илтимос этиб, у кишига айттирар эдик».\nРафиқ Мўмин халқ ижодига жуда қизиққан. Филология фанлари кандидати Охунжон Собиров «Ёзи билан Зебо» халқ достонини икки марта «Ёш гвардия» нашриётида чоп эттиради. 1926 йили нашр этилган достонга кириш сўзида, шундай ёзилган. «Достон биринчи марта 1925 йилда марҳум шоир, журналист Рафиқ Мўмин томонидан Учқўрғон район Пойтич чишлоғидан Ёрмат бободан ёзиб олинган. Р. Мўмин бу асарнинг айрим парчаларини 1922 йилдан бошлаб тўплаган». Охунжон Собиров Р. Мўмин билан халқ ижодини тўплашда қанчалик масъулиятли изланишда бўлгани ҳақида шундай дейди: «Асардаги кўпгина бандлар жуда кўп ижро этилганидан қуйма ҳолга келиб, сайқал топган. Шунинг учун 1922—1925 йилларда Р. Мўмин томонидан тўпланган вариантдаги парчаларни ярим аср ўтгач ёзиб олинган вариантларга солиштириб, жуда кўп бандлар ўзгармай куйланиб келинганлигини аниқладик».\n1934 йили Рафиқ Мўмин Ёзувчилар союзига аъзоликка қабул қилинади. Ёзувчилар I съездига делегат бўлиб қатнашади.\n1926 йилга келиб Рафиқ Мўминнинг адабий фаолияти кенг жамоатчилик ўртасида юқори баҳолана бошлайди. Купчилик унинг совет адабиётига қўшган ҳиссасини таъкидлаб, ёзган асарларининг халқчиллигини эътироф этади. Бироқ машъум 37-йил Рафиқ Мўминни ҳам ўз домига олди.\nРафиқ Мўмин 1947 йилгача Куйбишевда тутқунликда яшади. Уйига қайтгач, оиласининг парокандалигини кўриб қаттиқ изтироб чекди. Ноҳақ азоблар шоирнинг тинкасини қуритиб, соғлиғига зиён етказганди. 1951 йил 5 мартда Рафиқ Мўмин ўпка сили хасталигидан бевақт вафот этди.\nОтасининг меросини тўплашда шоирнинг ўғли Ҳакимжон Мўминов кўп меҳнат қилди. Ҳатто отаси тутқунликда бўлган жойларга бориб, бир «дафтар» олиб келди. «Рафиқ Мўмин — дея хотирлайди Раззоқ Ҳамроев, — ўша кезларда «Қаландар» деган роман устида ишлаб, ярим-ёртисини ёзиб бўлганлигини ҳам айтган эди. Афсус, бу асар тақдири нима бўлганидан хабарим йўқ». Эҳтимол, ўша «дафтар» «Қаландар» романидир.\nҲакимжон Мўминов отасининг (169,5 саҳифа) меросини тўплаб (Куйбишевдан олиб келган «дафтар»ини ҳам) 1971 йил 25 январда Ўзбекистон Ёзувчилар союзига топширди. Бироқ у отасининг асарларини чоп эттиролмай, 1987 йил оламдан ўтди.\nРафиқ Мўмин ижодини тўлиқ ўрганилса, «…Бу вақтга келиб, буржуа идеологиясидаги шоирлар иложсиз қолиб, совет воқелигини зўрма-зўраки «ифодалаган» шеърлар ҳам ёза бошладилар. Чўлпон, Фитрат, Рафиқ кабилар шулар жумласидан эди» (Муҳиддин Бобохўжаев, «Кураш поэзияси», «Фан» нашриёти, 1979 йил), деган нотўғри фикрларга чек қўйган бўлур эди.\n← Аввалги Аввалги Виктория Токарева. Бўлмаган нарса ҳақида ҳикоя\nКейинги → Кейинги: Ҳалима Аҳмедова. Айланалар (эссе)


Кунлик касалланиш рекорд даражага етди —...\n17.01.2022 10:12 0 2928\nКеча коронавирус билан касалланиш бўйича кунлик кўрсаткич 1000дан ошиб, пандемия бошидан буён рекорд даражага етди. Бу ҳақда ССВ матбуот хизмати хабар берди.\n2022 йил 16 январь ҳолатига кўра, Ўзбекистонда коронавирус инфекцияси қайд этилганлар сони 206122 (+1037) нафарни ташкил этмоқда.\n39 нафари Қорақалпоғистон Республикасида,\n25 нафари Андижон вилоятида,\n30 нафари Бухоро вилоятида,\n40 нафари Жиззах вилоятида,\n55 нафари Самарқанд вилоятида,\n15 нафари Сурхондарё вилоятида,\n29 нафари Фарғона вилоятида,\n35 нафари Хоразм вилоятида,\n172 нафари Тошкент вилоятида,\n535 нафари Тошкент шаҳрида коронавирусга чалинган беморлар билан мулоқотда бўлганлиги сабабли намуна олинган фуқаролар орасида аниқланган.\nКасалликдан соғайганлар жами 199193 (+448) нафарга етди ва соғайиш кўрсаткичи 97 фоизни ташкил этмоқда.\nШунингдек, 3 нафар коронавирусга чалинган бемор вафот этиб, касалликдан вафот этганлар сони 1518 нафарни ташкил қилди.\n«Сўнгги кунларда юртимизда коронавирусга чалиниш ҳолатлари сони тобора ортиб боряпти. Бу эса баъзи ҳолларда аҳолининг саросимага берилишига сабаб бўлмоқда.\nТўғри, вируснинг янги штамми аввалги мутацияларга нисбатан юқувчанлиги анча юқори, бироқ унга чалинган аксарият беморларда касаллик енгил даражада кечиб, асосан респиратор белгилар билангина намоён бўлаётир. Шу сабабли юртдошларимиздан ортиқча хавотирга берилмасликларини, карантин қоидаларига қатъий риоя этиб, коронавирусга қарши тўлиқ эмланишларини сўраймиз» дейилади Соғлиқни сақлаш вазирлиги матбуот хизмати хабарида.


Ироқнинг Дужайл қишлоғида ўзига суиқасд уюштирганликда айбланган ўнлаб шиаларни оммавий қатл этишда айбдор топилиб, куни-кеча ўлим жазосига ҳукм қилинган собиқ диктатор Саддам Ҳусайн устидан инсониятга қарши геноцид айблови билан яна суд бошланди.\nЭнди собиқ президентга Ироқнинг шимолида юзлаб курдларни қатлиом қилиш айби қўйилмоқда. Суднинг дастлабки мажлисида Саддам Ҳусайн барча ироқликларни бирдамликка чақирди.\n“Мен барча Ироқликларни, арабларни, курдларни бир-бирини кечиришга, дўстлашишга чақираман”, - деди Саддам Ҳусайн.\nСаддам Ҳусайнга ҳукм ўқилиши арафасида Бағдод ҳамда шаҳар аэропортига яқин ҳудудларда эълон қилинган комендантлик соати бекор қилинди. Бағдод аэропорти яна самолётларни қабул қила бошлади.


Ситаглю – medu.uz – Дорилар ҳақида маълумотлар ўзбек тилида\nHome Йўриқномалар Ситаглю\nПрепаратнинг савдо номи: Ситаглю\nфаол модда: 50 мг, 100 мг ситаглиптин, ситаглиптин фосфати кўринишида;\nёрдамчи моддалар: микрокристалл целлюлоза (Avicel PH 101), натрий кроскармеллоза, кальций дигидрофосфати, магний стеарати.\n50 мг ли таблетканинг қобиғи: гидроксипропилметил целлюлоза, титан диоксиди, тальк, полиэтиленгликоль (PEG 6000), FD&CRed # 40 бўёвчиси.\n100 мг ли таблетканинг қобиғи: гидроксипропилметил целлюлоза, титан диоксиди, тальк, полиэтиленгликоль (PEG 6000), яшил олма -3765 бўёвчиси.\n50 мг ли таблеткалар: овал шаклли, икки томонлама қавариқ, бир томонида “LN” ёзувли ва бошқа томонидан синдириш чизиғи бўлган, оч пушти рангли қобиқ билан қопланган таблеткалар.\n100 мг ли таблеткалар: тўғри бурчак шаклли, бир томонида “S” ёзувли ва бошқа томонидан синдириш чизиғи бўлган, яшил рангли қобиқ билан қопланган таблеткалар.\nФармакотерапевтик гуруҳи: гипогликемик восита (дипептидилпептидаза-4 ингибитори)\nАТХ коди: А10В\nСитаглиптин – юқори селектив дипептидилпептидазы 4 (ДПП-4) ингибитори.\nСитаглиптин кимёвий тузилиши ва фармакологик таъсири бўйича глюкагонсимон пептид-1 (ГПП) аналоглари, инсулин, сульфонилмочевина хосилалари, бигуанидлар, пероксисомалар пролифератори (PPAR-γ) томонидан фаоллантирилувчи γ-рецепторларининг антогонистилари альфа-гликозидаза ингибиторлари амилин аналогларидан фарқ қилади. ДПП – 4 ни ингибирлаб ситаглиптин инкретинлар оиласининг 2 маълум гормонларининг концентрациясини оширади: ГПП-1 ва глюкозага-боғлиқ инсулинотроп пептиди (ГИП).\nИнкретин оиласи гормонлари сутка давомида ичакда ажралиб чиқади, уларнинг даражаси овқат қабул қилишга жавобан ошади. Инкретинлар глюкоза гомеостазининг физиологик назорати тизимининг ички қисми ҳисобланади.\nСитаглиптин ичга қабул қилинганидан кейин меъда-ичак йўлларида тез сўрилади. Смах 1-4 соатдан кейин эришилади. Мутлоқ биокираолишлиги тахминан 87% ташкил қилади. Плазма оқсиллари билан боғланиши 50-60% ташкил қилади.\nОрганизмда препаратнинг аҳамиятсиз қисми метаболизмга учрайди. Ситаглиптиннинг тахминан 79% сийдик билан чиқарилади.\nСитаглиптин 100 мг дозада ичга қабул қилинганида Т1/2 тахминан 12,4 соатни ташкил қилади. Буйрак клиренси тахминан минутига 350 мл ташкил қилади.\nҚандли диабетининг 2 типи: монотерапия сифатида (парҳез ва жисмоний юкламаларга қўшимча сифатида) ёки метформин ёки пероксисатиазолидиндион пролифератори антагонистлари билан мажмуавий даволаш таркибида қўлланади.\nОвқатланишдан қатъий назар 100 мг дан суткада 1 марта монотерапия ҳам, метформин ёки тиазолидиндион билан мажмуада ҳам ичга буюрилади. Агар препаратни қабул қилиш ўтказиб юборилса, пациент буни эслаши биланоқ препаратни қабул қилиши керак. Дозани икки марта қабул қилишга йўл қўйилмайди.\nКреатинин клиренси минутига 30-50 мл, плазмадаги креатинин даражаси 1,7-3 мл/дл (эркакларда), 1,5-2,5 мл/дл (аёлларда) бўлганда препаратнинг дозаси суткада 1 марта 50 мг гача камайтирилади.\nКреатинин клиренси минутига 30 мл дан кам, плазмадаги креатинин даражаси 3 мл/дл (эркакларда), 2,5 мл/дл (аёлларда) дан юқори бўлганда, шунингдек гемодиализга муҳтож терминал босқичдаги сурункали буйрак етишмовчилиги бўлган пациентларда доза суткада 1 марта 25 мг ни ташкил қилади (гемодиализ ўтказиш вақтидан қатъий назар).\nАнгионевротик шиш, тошма, эшакеми, васкулитнинг тери шакли, терининг эксфолиатив касалликлари, остеоартрит, қўл-оёқларда оғриқ.\nОвқат-ҳазм қилиш тизими томонидан: қоринда оғриқ, кўнгил айниши, қусиш, диарея.\nЛаборатор кўрсаткичлар: гиперурикемия, ишқорий фосфатазанинг умумий ва қисман суяк фракцияси фаоллигини ошиши, нейтрофилларнинг сонини ошиши билан боғлиқ лейкоцитоз.\nБошқалар (препаратни қабул қилиш билан сабаб-оқибат боғлиқлиги аниқланмаган): юқори нафас йўллари инфекциялари, назофарингит, бош оғриғи, артралгия. Гипогликемия ривожланиши тез-тезлиги плацебо қабул қилгандаги билан бир хил.\nбуйрак фаолиятини бузилиши (креатинин клиренси минутига 60 мл дан кам);\nбуйрак фаолиятини бузилиши ривожланиши хавфи билан кечувчи ўткир касалликлар: дегидратация (диарея, қусиш), иситма, оғир инфекцион касалликлар, гипоксия ҳолатлари (шок, сепсис, буйрак инфекциялари, бронх-ўпка касалликлари);\nтўқима гипоксиясига олиб келиши мумкин бўлган ўткир ва сурункали касалликларнинг клиник жиҳатдан яққол кўринишлари (юрак ёки нафас етишмовчилиги, ўткир миокард инфаркти ва бошқалар);\nжиддий жаррохлик операциялари ва жароҳатларда (улар фонида инсулин билан даволаш кўрсатилган) қўллаш мумкин эмас.\nБошқа дори воситалари билан ўзаро таъсирини ўрганиш бўйича ўтказилган тадқиқотларда ситаглиптин қуйидаги препаратларнинг фармакокинетикасига клиник аҳамиятли таъсир кўрсатмаган: метформин, розиглитазон, глибенкламид, симвастатин, варфарин, перорал контрацептив воситалар. Ситаглиптин билан бирга қўлланилганда дигоксиннинг AUC (11%), шунингдек ўртача Сmax (18%) ошиши кузатилган. Бу кўрсаткичларни ошиши клиник аҳамиятли ҳисобланмайди. Бир вақтда қўлланилганда дигоксинни ҳам, препаратнинг ҳам дозасини ўзгартириш тавсия этилмайди. 100 мг бир марталик дозада Ситаглю ва 600 мг бир марталик дозада циклоспоринни (р-гликопротеиннинг кучли ингибитори) бирга қўллаганда пациентларда ситаглиптиннинг AUC ва Cmax ни мувофиқ равишда 29% ва 68% га ошиши кузатилган. Ситаглиптиннинг фармакокинетик кўрсаткичларини бундай ўзгаришлари клиник аҳамиятли ҳисобланмайди. Циклоспорин ва р-гликопротеиннинг бошқа ингибиторлари (масалан, кетоконазол) билан бирга қўлланилганда препаратнинг дозасини ўзгартириш тавсия этилмайди.\nГлюкокортикоидлар (тизимли ва маҳаллий қўллаш учун), бета-2-агонистлари ва диуретиклар ўзига ҳос гипергликемик фаолликка эга. Пациентларни бу ҳақида хабардор қилиш ва айниқса бундай препаратлар билан даволашни бошида қонда глюкоза даражасини тез-тез назорат қилиш керак. Агар зарурати бўлса антигипергликемик препаратнинг дозасини бошқа препарат билан даволаш ва уни бекор қилганда тузатиш киритиш керак.\nААФ ингибиторлари қонда глюкоза даражасини пасайтириши мумкин. Агар зарурати бўлса, антигипергликемик препаратнинг дозасини бошқа препарат билан даволаш ва уни бекор қилганда тузатиш киритиш керак.\nУмумий. Ситаглю препаратини қандли диабетнинг 1 типи бўлган пациентларда ёки диабетик кетоацидозни даволаш учун қўллаш мумкин эмас.\nСульфонилмочевина ҳосилалари ёки инсулин билан мажмуада гипогликемия. Клиник тадқиқотларда Ситаглю препарати монотерапия ёки гипогликемия ривожланишига олиб келмайдиган препаратлар (яъни, метформин ёки тиазолидиндон) билан мажмуавий даволаш қисми сифатида қўлланилганида Ситаглю препарати қўлланилганда гипогликемия даражаси плацебо қабул қилган пациентлардаги даража билан бир хил бўлган.\nҲомиладор аёлларда Ситаглю препаратининг хавфсизлиги номаълум. Бошқа антигипергликемик воситалар каби Ситаглю препаратини ҳомиладорлик даврида қўллаш тавсия этилмайди.\nСитаглиптин одам кўкрак сути билан ажралиши номаълум. Шунинг учун эмизикли аёллар Ситаглю препаратини қабул қилмасликлари керак.\nДозани ошириб юборилган ҳолларда стандарт тутиб турувчи чоралар кўриш керак, масалан сўрилмаган материални меъда-ичак йўлларидан чиқариб ташлаш, агар зарурати бўлса тутиб турувчи даволашни буюриш.\n2 блистер қўллаш бўйича йўриқномаси билан картон қутида.


Ўзбекистон Президенти Жаҳон банки билан кенг кўламли шерикликнинг янги кун тартибини таклиф этди\n18 май куни Ўзбекистон Республикаси Президенти Шавкат Мирзиёев мамлакатимизда амалий ташриф билан бўлиб турган Жаҳон банки президентининг ўринбосари Анна Бьерде бошчилигидаги делегацияни қабул қилди.\nУчрашувда Ўзбекистон ва Жаҳон банки гуруҳи ўртасидаги стратегик шериклик муносабатларини янада кенгайтириш, мамлакатимизда ва умуман минтақада барқарор тараққиётни таъминлаш мақсадида амалий ҳамкорлик даражасини оширишнинг долзарб масалалари муҳокама қилинди.\nДавлатимиз раҳбари Анна Бьердени Жаҳон банки президентининг Европа ва Марказий Осиё мамлакатлари бўйича ўринбосари лавозимига тайинлангани билан самимий табриклаб, унга катта муваффақиятлар тилади.\nБанкнинг ҳар томонлама кўмаги билан мамлакатимизда бозор ислоҳотлари ва ижтимоий янгиланишлар дастурини амалга ошириш давом этаётгани таъкидланди.\nЛойиҳаларнинг умумий портфели 7 миллиард долларга етмоқда. Амалдаги дастур таълим, соғлиқни сақлаш, энергетика, сув таъминоти, қишлоқ хўжалиги, транспорт каби устувор соҳалар ва бошқа кўплаб йўналишларни қамраб олган умумий қиймати 4,1 миллиард долларлик 23 та лойиҳани ўз ичига олган.


12 Октябрь 2021 15:25\nNUR-SULTAN. Kazinform - Қозоғистон Президенти Қасим -Жомарт Тоқаев ОҲИЧК Ташқи ишлар вазирлари кенгаши йиғилишида иштирок этаётган делегация раҳбарлари билан учрашди, деб хабар беради Ақорда.\nҚасим-Жомарт Тоқаев ОҲИЧК Ташқи ишлар вазирлари 6-кенгашида иштирок этаётган делегация раҳбарлари билан учрашди. Учрашувда Баҳрайн, Беларусь, Ҳиндистон, Қатар, Қирғизистон, Мўғулистон, Россия, Ўзбекистон, Туркманистон Ташқи ишлар вазирлари, Исроил туризм вазири, шунингдек, 5 та халқаро ташкилот ва 15 та мамлакат дипломатик ваколатхоналари раҳбарлари иштирок этди.\nДавлат раҳбари таъкидлаганидек, мустақилликнинг дастлабки йилларида Қозоғистон Осиёда ўзаро ҳамкорлик ва ишонч чоралари кенгашини ўтказиш ташаббуси билан чиқди ва Кенгашнинг географик доираси ҳамда кун тартиби кенгайган континентал платформага айланди.\nПрезидентнинг сўзларига кўра, бугунги кунда Кенгаш тинчлик, ҳамкорлик ва тараққиёт манфаатлари йўлида Осиё мамлакатларининг коллектив саъй -ҳаракатлари ва донолигини мувофиқлаштириш учун катта салоҳиятга эга.\nҚасим-Жомарт Тоқаев ОҲИЧКга аъзо давлатлар ва Кенгаш котибиятига Қозоғистон раислигида муваффақиятли ҳамкорлик қилгани учун миннатдорлик билдирди.\n«Хабарингиз бор, биз ОҲИЧКни тўлақонли халқаро ташкилотга айлантиришнинг стратегик мақсадларидан келиб чиқиб, бир қатор муҳим устуворликларни аниқладик. Кенгашда халқаро ташкилот учун зарур бўлган барча элементлар, жумладан, асосий ҳужжатлар, бошқарув ва ишчи органлар, оператив бюджет ва доимий котибият мавжуд. Таклиф қилинаётган трансформация глобал ишларни тартибга солишда Осиёнинг янги ролини яққол кўрсатиб турибди. Бу қадам Кенгашга аъзо давлатларнинг катта қитъада умумий, ягона ва яхлит хавфсизлик архитектурасини шакллантиришга содиқлигини тасдиқлайди «, - деди Қозоғистон Президенти.\nҚасим-Жомарт Токаев, шунингдек, Қозоғистоннинг Кенгашга раислигини чеклаган CОVID-19 епидемияси сабаб бўлган тўсиқлар ҳақида гапирди. Шу муносабат билан Президент Кенгашга аъзо давлатларни қуйидаги ташаббусларни қўллаб -қувватлашга чақирди.\n«Биринчидан, Донишмандлар кенгаши раҳбари лавозимига ОҲИЧК асосчиси, Қозоғистоннинг Биринчи Президенти Нурсултон Назарбоев номзодини кўрсатиш мен учун катта шараф. Иккинчидан, мен Қозоғистонга 2022-2024 йилларда ОҲИЧКга раислик қилишни таклиф қиламан. Aгар мамлакат номзоди маъқулланса, биз Кенгашнинг олижаноб миссиясини бажариш учун жамоавий саъй -ҳаракатларни кучайтириш учун янги мандатдан фойдаланишни ўз зиммамизга оламиз «, -деди Президент.\nПрезидент ўз нутқида, ўзгарувчан стратегик муҳитда Осиё қитъаси геосиёсий курашнинг асосий майдонига айланиб бораётганини таъкидлади.\n»Ишончим комилки, агар биз ягона ва конструктив ёндашувни таклиф қилсак ва катта масъулият ва вазифаларни юкласак, Осиё ХХI асрда етакчи бўлади. Шу билан бирга, биз ОҲИЧК Осиёдаги хавфсизлик, ҳамкорлик ва умумий фаровонлик объектини ташкил эта оладиган ягона форумга айланишига умид қиламиз «, деди Қасим-Жомарт Тоқаев.\nҚозоғистон Президенти келгуси йилларда ОҲИЧК еътибор бериши керак бўлган бир қанча асосий вазифаларни қайд этди.\nҚасим-Жомарт Тоқаевга кўра, Кенгашнинг асосий вазифаси ўзаро ишончни мустаҳкамлаш ва низоларнинг олдини олишдир. Президент ишончни мустаҳкамлаш чоралари Каталогини ишлаб чиқиш бўйича ишлар муваффақиятли якунланганини қайд этди. Бу ҳужжат эпидемиологик хавфсизлик, аҳоли саломатлиги ва фармацевтика, ахборот технологиялари, терроризмга қарши кураш каби янги ҳамкорлик соҳаларини қамраб олади.\nДавлат раҳбари Aфғонистондаги ҳозирги вазиятни ва у билан боғлиқ иккинчи долзарб масала сифатида қайд этди.\n«Марказий Осиёнинг бешта давлати Aфғонистоннинг нормал ҳолатга қайтишидан жуда манфаатдор. Қозоғистоннинг позицияси аниқ. Бизга катта фойда керак, Осиёда катта ўйин керак эмас «, деди Президент.\nПрезидентнинг сўзларига кўра, сурункали пандемия ҳолатида вакциналарнинг максимал даражада мавжуд бўлишини таъминлаш керак. Унинг сўзларига кўра, Қозоғистон QazVac вакцинаси орқали соғлиқни сақлаш тизимига катта ҳисса қўшмоқчи. Давлат раҳбари Кенгашдаги ҳамкасбларини эпидемиологик хавфсизлик бўйича янги ишонч чоралари доирасида жамоавий ҳаракатларни кучайтиришга чақирди.\nҚасим-Жомарт Тоқаевнинг айтишича, пандемия Осиёга ўз мавқеини мустаҳкамлаш учун янги имкониятлар берадиган конструктив маврид бўлиши мумкин.\n«Бизнинг минтақамиз аллақачон жаҳоннинг диққатга сазовор жойига айланган. Бу ерда дунё аҳолисининг 60 фоизи ва истеъмоли бўйича жаҳон ЯИМининг 40 фоизи истиқомат қилади. Бу қитъада Евросиё иқтисодий иттифоқи, Жануби-Шарқий Осиё давлатлари ассоциацияси, Осиё-Тинч океани иқтисодий ҳамкорлиги ва Кенг қамровли минтақавий иқтисодий шериклик ташкил этилган. Менимча, Осиёда ўзаро ҳамкорлик ва ишонч чоралари бўйича кенгашга аъзо давлатларнинг иқтисодий барқарорлигини мустаҳкамлаш учун юқорида кўрсатилган ташкилотлар билан ҳамкорликка алоҳида эътибор қаратиш лозим «, - деди Президент.\nДавлат раҳбари Кенгаш ҳар доим иқтисодий жиҳатни мустаҳкамлаш устида иш олиб бораётганини таъкидлади. Хусусан, молиявий операциялар, қувурлар ва логистика йўлларининг хавфсизлигини таъминлаш бўйича янги чоралар кўрилади. Президент, шунингдек, ОҲИЧК маконида транспорт йўлакларини янада ривожлантириш муҳимлигини таъкидлади.\n«Шу билан бирга, континентал инфратузилма лойиҳаларига узоқ муддатли инвестициялар киритиш учун катта имкониятлар мавжуд. Халқаро молия институтларининг маълумотларига кўра, бу секторга 2030 йилгача йиллик 1,7 триллион долларлик сармоя керак бўлади «,-деди Қасим-Жомарт Тоқаев.\nПрезидент иқлим ўзгаришига ҳам тўхталди. Унинг сўзларига кўра, глобал иқлим ўзгариши билан боғлиқ ҳолда, барқарор ривожланиш ғояси Кенгашга аъзо давлатлар сиёсатида аниқ акс эттирилиши керак.\n«Осиё-Тинч океани минтақаси кўпинча турли иқлим ҳодисаларига дуч келади. Дунёдаги табиий офатларнинг 40 фоизи минтақада рўй беради ва аҳолининг 84 фоизи зарар кўради. Бу масалалар иқлим ўзгариши бўйича Париж конференциясидан сўнг CОР26 саммити арафасида айниқса муҳимдир. Глазго битимларини сифатли амалга ошириш, одамларнинг кўпроқ талофат олишига ва турмуш даражасининг пасайишига йўл қўймаслик учун зарур. Умид қиламизки, сизнинг мамлакатларингиз ушбу долзарб масалаларни илгари суришга ўз ҳиссасини қўшади «, деди Президент.\nҚасим-Жомарт Тоқаев, шунингдек, Марказий Осиё, Яқин Шарқ ва Осиёнинг бошқа минтақаларида озиқ-овқат ва сув хавфсизлигига тасир этувчи об-ҳаво ҳодисаларининг кучайишидан хавотир билдирди.\n«Қозоғистон, глобал озиқ -овқат рўйхатида фаол давлат ва Озиқ -овқат хавфсизлиги бўйича Ислом ташкилотини тузиш ташаббускори сифатида, бу масалаларга ОҲИЧК кун тартибида устувор аҳамият берилиши керак, деб ҳисоблайди. Бу, айниқса, пандемиядан кейинги даврда, бизнинг инклюзив ривожланишимиз ва ижтимоий фаровонлигимизни қўллаб-қувватлаш учун муҳим аҳамиятга эга «, - деди Президент.\nДавлат раҳбари геосиёсий вазиятнинг кескинлашуви туфайли «технологик темир чегара« босқичма -босқич белгиланаётганини таъкидлади. Президент бу борада Қозоғистон ОҲИЧКга аъзо давлатлар билан технологик ҳамкорликни чуқурлаштиришдан манфаатдор эканлигини айтди. Қосим-Жомарт Тоқаев IT соҳасидаги ҳамкорликнинг ОҲИЧК Каталогининг янги ва ишончли ўлчови сифатида муҳимлигини таъкидлади.\nПрезидент молия соҳасидаги ҳамкорликни кенгайтириш масаласига ҳам тўхталди.\n«Биз ОҲИЧК молиявий саммити натижаларини қўллаб -қувватлаймиз. Бугунги кунда Қозоғистон Евроосиё маконининг молиявий бозорларида муҳим ўйинчига айланмоқда. Шу билан бирга, «Астана« халқаро молия марказини ҳам айтиб ўтиш мумкин. Бугунги кунда Марказ жаҳон институтларининг энг яхши тажрибаларини бирлаштирган ва инглиз қонунчилигига асосланган замонавий воситалардан фойдаланадиган интенсив молиявий платформага айланди. Мен ОҲИЧК ҳамкорларини АХММ имкониятларидан фаол фойдаланишга чақираман «,- деди Президент.\nПрезидент нутқининг охирида унинг барча таклифлари умумий мақсадга эришиш, янада хавфсиз, барқарор ва гуллаб -яшнаётган Осиёни қуришга қаратилганини айтди. Шу билан бирга, Қасим-Жомарт Тоқаев келаси йили Қозоғистонда бўлиб ўтадиган ОҲИЧК 6-саммити муҳимлигини таъкидлади. Президентга кўра, саммит «Янги дунёда Янги Осиё« ни аниқлашга қаратилган. Президент бу тадбирга катта аҳамият беришини таъкидлаб, Кенгашга аъзо давлатлар раҳбарларини унинг ишида фаол иштирок этишга чақирди.


Президент: Шуҳрат Ғаниев ва Жамшид Хўжаев тизимни тўғри йўлга қўймаса, ишдан кетади – Газета.uz\nПрезидент Бухорода Халқ депутатлари вилоят кенгашининг йиғилишида қишлоқ хўжалиги жуда орқада қолаётганини таъкидлади. Тизимни тўғри йўлга қўймаса бош вазир ўринбосари Шуҳрат Ғаниев ҳамда қишлоқ хўжалиги вазири Жамшид Хўжаевни ишдан бўшатишини айтди.\n22 январ 2021, 15:27 Сиёсат\nАввалроқ, президент Шавкат Мирзиёев Бухоро шаҳрида Халқ депутатлари вилоят кенгашининг йиғилишида иштирок этиб нутқ сўзлаган ҳақида ёзган эдик. Давлат раҳбари ушбу нутқида «Бухоро бошқа вилоятлардан 10 йил орқада қолаётгани»ни айтиб, ҳудуд олдидаги устувор вазифаларга тўхталиб ўтган эди.\nПрезидент ижтимоий-иқтисодий соҳалар қаторида қишлоқ хўжалигига ҳам эътибор қаратган. Kun.uz нашрининг ёзишича, қишлоқ хўжалиги орқада эканлиги ва давлат раҳбарини мутлақо қониқтирмаслигини таъкидланган. Йиғилишда соҳага масъул бўлган мансабдор шахслар огоҳлантирилган.\n«Қишлоқ хўжалигимиз жуда орқада. Шахсан мени мутлақо қониқтирмайди. Бухоро қишлоқ хўжалигида сувни икки баробар кўп ишлатяпти. Бу сув қанча меҳнат билан етиб келаётганини биласизларми? Жуда кўп электр энергияси сарфлаяпмиз.Сувни тежашни қачон ўрганамиз? Томчилатиб суғоришни қачон кенгайтирамиз? Мен Хўжаевни [қишлоқ хўжалиги вазири Жамшид Хўжаев — таҳр.] қаттиқ огоҳлантирдим. Агар эплай олмаса ишдан оламан. Яқинда икки вазирни ишдан олдим, буни ҳам оламан», — деди президент.\nДавлат раҳбари сентябрь охирларида бош вазирнинг аграр ва озиқ-овқат соҳаларини ривожлантириш масалалари бўйича ўринбосари этиб тайинланган Шуҳрат Ғаниевни ҳам огоҳлантирди.\n«Қишлоқ хўжалигимиз ҳам қониқтирмайди. Ҳалигача собиқ иттифоқ услубида ишлаяпмиз. Мен 1993 йилда Европага борганимда кўрганман, тупроққа тушадиган ҳар бир томчи сув, ҳар грамм ўғитнинг аниқ ҳисоб-китоби бор. Биз қачон ҳосилдорликни, даромадни кўпайтирамиз?! Ғаниевни [бош вазирнинг аграр ва озиқ-овқат соҳаларини ривожлантириш масалалари бўйича ўринбосари Шуҳрат Ғаниев — таҳр.] ҳам огоҳлантирдим, тизимни тўғри йўлга қўймаса, ишдан кетади», — дея таъкидлади Шавкат Мирзиёев.\nЭслатиб ўтамиз, президент 15 январь куни Юнусобод маҳаллалари фаоллари ва ёшлар билан учрашувда, раҳбарлар «аравани тортмаса, кетиши керак» дея айтган эди. Давлат раҳбари 10 кун ичида икки вазирнинг (уй-жой коммунал хизмат кўрсатиш вазири Музаффар Салиев ҳамда олий ва ўрта махсус таълим вазири Иномжон Мажидов) ишдан олганини, қолаверса, бир қанча вазир ўринбосарлари — сув хўжалиги вазирининг биринчи ўринбосари — Баходир Рўзибоев, Қишлоқ хўжалиги вазири ўринбосарлари Саидкамол Ходжаев ва Ботиржон Сулаймонов, олий ва ўрта махсус таълим вазирининг биринчи ўринбосари Ўктам Саломов, транспорт вазири ўринбосари Даврон Деҳқоновнинг лавозимидан озод қилинганини таъкидлаган.\nБундан ташқари, йиғилиш давомида президент бош вазирнинг икки ўринбосари «охирги хайфсан билан зўрға ишда қолган"ини ҳам маълум қилганди. Ўшанда ким ҳақида гап бораётганига аниқлик киритилмаган эди.\n«Газета.uz» 1 862\n«Аравани тортмаса, кетиши керак». Президент амалдорларнинг ишдан олиниши ҳақида 18 январ 2021, 15:23\nВадим Абрамов истеъфога чиқарилди, Одил Аҳмедов терма жамоадан кетди\n«Бу ўтмиш ҳақидаги роман Қодирийнинг бугунини келажакка огоҳлантириш сифатида тасвирлайди» — Марк Риз «Ўткан кунлар» ҳақида\nКўп квартирали уйларни бошқаришда нималар ўзгаради?


Ҳусни хулқ (Шамоийилул-Мустафо) — KUKALDOSH.UZ\nҲусни хулқ (Шамоийилул-Мустафо)\nБарча ҳукамолар ва ақл эгалари гўзал хулқ ва юксак одоблар билан сифатланиши зарурлигига иттифоқ қилишган. Шунингдек, унинг жамият ҳаёти ва ислоҳи учун муҳим ва зарурлигини ҳам таъкидлаганлар. Динимизда чиройли хулқ эгаларига абадий саодат ваъда қилинган. Айрим хулқларни пайғамбарликнинг бир қисми, деб юксак баҳоланган. Бу ажойиб хислатларни Аллоҳ таоло пайғамбарларига ато этган. Уларга эга бўлганлар пайғамбарларда бор фазилат ва хислатларидан бир қисмига эга бўлган саналади. Бундай хислатларни ҳусни хулқ, дея аталади. Ҳусни хулқ нафс қувватлари ва сифатлари мўътадил бўлиши ва бошқа тарафга оғишмаслигидир. Барча гўзал хулқлар Пайғамбаримиз алайҳиссаломда мукаммал ва бенуқсон ҳолда ўз аксини топган. Аллоҳ таоло у зотни мақтаб: «Албатта сен улуғ хулқ узрадирсан», деган.\nОиша розияллоҳу анҳо: «У зотнинг хулқи Қуръон эди. Қуръон нимадан рози бўлса, шунга рози бўлар, у нимадан ғазабланса, ундан ғазабланар эдилар» , деганлар. Имом Аҳмад ва Баззор келтирган ривоятда Расули Акрам: «Албатта мен олий хулқларни тугал қилиш учун юборилдим», дея марҳамат қилганлар. Бошқа бир ривоятда: «Гўзал хулқларни мукаммал қилиш учун юборилдим» , деган лафз билан келади. Имом Бағавий ўзининг «Шарҳус сунна» китобида: «Аллоҳ таоло мени олий хулқларни тамоми ва гўзал ишларнинг камоли учун юборди», деган ривоятни келтиради. Яъни, ҳусни хулқ ўзида жамлаган шарафли ҳолатлар ва нафс малакасини етук ҳолга келтириш учун юборилдим. Бунинг замирида Холиқнинг ва халойиқнинг ҳақларини адо этиш туради. Бу ривоятда пайғамбарлар мақтовли хулқлар ва юксак фазилатлар билан ажралиб туришларига ишора бор. Имом Бухорий ва имом Муслим Анас ибн Молик розияллоҳу анҳудан келтирган ривоятда шундай дейилган: «Росулуллоҳ Улуғ Аллоҳнинг: «Албатта сен буюк хулқ узрадирсан», деган гувоҳлиги билан инсонларнинг энг хулқи чиройлиси бўлганлар».\nАли ибн Абу Толиб розияллоҳу анҳу ҳам у зот ҳақида худди Анас розияллоҳу анҳу айтганига ўхшашишини нақл қилган. Муҳаққиқ олимларнинг таъкидлашича, Росулуллоҳ алайҳиссалом асл руҳий хилқати ва жисмоний фитратида гўзал хулққа эга ҳолда яратилган. Яъни, у зотдаги улуғ хулқ тарбия, риёзат ва малака туфайли эмас, балки илоҳий инъом ва раббоний хосланиш туфайли юзага келган. Бошқа пайғамбарларнинг ҳолатлари ҳам шундай. Ким пайғамбарларни ёш пайтидан то нубувват ишига танлаб олингунга қадар босиб ўтган ҳаёт йўллари билан танишса, бу сўзнинг тўғрилигига иқрор бўлади. Бу ҳақиқат Мусо, Исо, Яҳё, Сулаймон алайҳимуссалом ва бошқа пайғамбарларнинг сийратларидан ҳам маълум. Аллоҳ таоло Яҳё алайҳиссалом ҳақида: «Унга ҳукмни ёшлигида бердик» , дейди. Муфассирлар: «Аллоҳ таоло Яҳё алайҳиссаломга Аллоҳнинг китобини билиш илмини ёш пайтидан билдирди», дейди. Ибн Аббос розияллоҳу анҳумодан келтирган ривоятда: «Яҳё икки ёки уч ёшида олим ва ҳаким бўлиб улгурган эди. Болалар унга: «Нима учун ўйнамайсан?», дейишса, у: «Ўйин учун яратилганманми?», дер эди», дейилган. Айрим муфассирлар: «Аллоҳнинг калимасини тасдиқловчи ҳолда» , деган Аллоҳ сўзининг тафсирида: «Яҳё алайҳиссалом Исо алайҳиссаломни уч ёшида тасдиқлаган ва «Исо Аллоҳнинг калимаси ва руҳи», дея гувоҳлик берган», деб келтиришади. Яҳё алайҳиссалом Исо алайҳиссаломга биринчи иймон келтирганлар қаторида туради. Исо алайҳиссалом Аллоҳнинг амри туфайли отасиз дунёга келгани учун Аллоҳнинг калимаси деб шарафланган. Аллоҳ таоло айтади:\n«Албатта, Аллоҳнинг ҳузурида Исонинг мисоли худди Одамнинг мисолига ўхшайди. Уни тупроқдан яратиб, сўнгра унга «Бўл!» деди, бас, (у) бўлди» .\nАллоҳ таоло Қуръони каримда Исо айҳиссаломнинг бешикда гўдак ҳолида гапирганини шундай келтиради:\n«У деди: Албатта мен Аллоҳнинг бандасиман, У менга китоб берди ва мени пайғамбар қилди» . «Пайғамбар қилди», деган жумлани Ўзининг азалий қазои қадарида уни пайғамбарликка танлади, деган маъносида тушуниш лозим. Аллоҳ таоло Анбиё сурасида:\n«Биз Сулаймонга фаҳмлатдик. Уларнинг ҳар бирига ҳукмни ва илмни берган эдик» , деб марҳамат қилади. Ибн Жарир Табарийнинг келтиришича, подшолик берилганда Сулаймон алайҳиссалом ҳали ўн икки ёшдаги ўсмир бўлганлар. Муфассирлар Аллоҳ талонинг:\n«Батаҳқиқ, Биз илгари Иброҳимга рушду ҳидоятни берган эдик. Биз унинг (ҳолини) билгувчи эдик» деган сўзини: «Уни гўдаклик чоғида ҳидоятга бошладик», деб тафсир қилишган. Аллоҳ таоло комил ҳидоят ва солиҳлик ҳолатини у зотга балоғатга етишидан олдин берган экан. Айтилишича, Иброҳим алайҳиссалом оловга ташланиб, қаттиқ синовларга йўлиққанда ўн олти ёшда, юлдуз, ой ва қуёшга қараб, уларнинг илоҳ эмаслиги тўғрисида хулоса чиқарганда ўн беш ойлик бўлган экан. Исмоил алайҳиссаломни қурбонлик қилмоқчи бўлинганда бор-йўғи етти ёшда экан. Аллоҳ таоло Юсуф алайҳиссаломга ёшлигида ваҳий юборганда оға-инилари у зотни қудуққа ташламоқчи бўлишади. Аллоҳ таоло: «Биз унга: «Сен, албатта, уларга бу қилмишларининг хабарини берурсан, ўшанда улар сезмаслар», деб ваҳий қилдик», дея у зотнинг келажак ҳаёти ҳақида хушхабар беради.\nҲақиқатан ҳам, Аллоҳ таоло айтганидек қадрлари улуғ ва мартабалари баландлигидан Юсуф алайҳиссаломни оға-инилари таний олишмади. Абу Нуъайм келтирган ҳадисда Росулуллоҳ соллаллоҳу алайҳи васаллам: «Ёшлигимда менга бут-санамлар ёмон кўрсатилди. Менга шеър ёмон кўрсатилди. Жоҳилиятда қилинадиган ишлардан бирортасини қасд қилмадим. Фақат икки марта, унда ҳам Аллоҳ мени асраган. Шундан кейин ҳеч қачон қайтмадим» , деган экан.\nХулоса шуки, гўзал хулқ инсонда ё туғма, ё касбий бўлади. Касбий деганда риёзат чекиш ва нафс тарбияси билан жиддий шуғулланиш натижасида эришилган хулқларни айтилади. Росулуллоҳ соллаллоҳу адайҳи васаллам марҳамат қилиб: «Мўмин киши табиатида ҳар бир хислат бўлса ҳам, лекин хиёнат ва ёлғончилик бўлмайди» , дедилар. Умар ибн Хаттоб розияллоҳу анҳу: «Жасурлик ва қўрқоқлик кишилардаги табиатлардир. Аллоҳ таоло уларни хоҳлаган жойига қўяди» , деган экан.\nДиний бағрикенглик тараққиёт омили


ККБ ТУ-34-43-10063-80 туридаги қути\n800 МВА гача бўлган қувватга эга бўлган, чангкўмир ва газмазут электрстанциялар блокларининг турбогенераторлари ва бойлер ускуналари майдонларида, кучланиш ва назорат кабелларини ўтказиш учун мўлжалланган.\nКП ТУ-36-2158-81 туридаги қути\nБино ва иншоотлар ичида назорат кучланиш кабеллари ва очиқ ҳавода кучланиш симларини ўтказишда қўлланилади. Таянч иншоотларига қутиларни бириктириш болтлар ёки пайвандлаш ёрдамида амалга оширилади. Қутилар фаол кимёвий муҳитга эга бино ва иншоотлар ичида ўрнатилишга мўлжалланмаган.\nК1150-1153 ТУ-36-1496-85 туридаги кабель таянчи\nПолка (консоль) билан йиғма равишда ишлаб чиқариш ва кабель иншоотларида ўрнатилувчи назорат, кучланиш кабелларини ўрнатишда фойдаланилади.\nК1161-1163 ТУ-36-1496-85 кабель консоли (полкаси)\nКабель таянчи билан йиғма равишда ишлаб чиқариш ва кабель иншоотларида ўрнатилувчи назорат, кучланиш кабелларини ўрнатишда фойдаланилади.\nНЛ ТУ36-2486-82 Кабель тарнови\n1000 В гача бўлган қучланишли сим ва кабелларни ётқизилиши учун тарнов. Тарнов ўз ичига тайёр йиғма элементларни олиб, керакли бурилиш ва тармоқларга эга бўлган трассани, горизонтал ва вертикал текисликларда барпо этиш имкониятини беради. Тарновлар йиғма кабель иншоотлари, қурилиш ва технология иншоотларининг қисмларида ва илмоқларда ўрнатилади.\nСС 90 110 ҳимоя қобиғига эга улама қўрғошинли муфта\nҚурилишда, 6-10 кВ кучланишдан қоғозли ҳимояга эга, 70-240 мм2 кесимли кабель узунликларини бирлаштириш учун қўлланилади. Улама муфталарни механик шикастлардан асраш учун, улар ҳимоя қобиғи билан қопланади.\nПЭТ-4-1,2 ТУ-34-43-10469-82 иситиш электр печи\nТез алангаланувчи моддалар (газ, суюқликлар, чанглар) йўқ бўлган ишлаб чиқариш хоналарини иситиш учун мўлжалланган.\nКЗ ТУ-36-2685-85 туридаги қисқичлар қутиси\n32 тагача алюминий ёки мисдан ишлаб чиқилган пайларга эга бўлган, назорат кабеллари орқали тайёрланувчи, иккиламчи ва қувватланиш занжирларини бирлаштириш учун қўлланилади.\nМОК ТУ-34-4310593-83 металл пайвандлаш қутиси\nҚути энергетика корхоналарида ўтказилувчи пўлат қувурларда ўтказилиш учун мўлжалланан.\nЭлектр энергияси сарфланишини ҳисобга олиш шкафи\nТурар жойларда электр энергиясининг сарфланиши тўғрисида йўлакларида ёки махсус коммутатор хоналарида ўрнатилади.


Пахтакор мураббийи футбол майдонларини танқид қилди\n“Пахтакор” бош мураббийи ҳакам ва футбол майдонларини танқид қилди\nПахтакор бош мураббийи Питер Хюистра Жиззахдаги ўйиндан сўнг ҳакамликни ва футбол майдони танқид қилди. Унинг фикрга кўра, Ўзбекистонда футбол майдонларининг аҳволи жуда ёмон.\nТОШКЕНТ, 27 окт — Sputnik. “Пахтакор”нинг янги бош мураббийи голландиялик Питер Хюистра Ўзбекистондаги футбол майдонларини танқид қилди, деб хабар қилмоқда ФК расмий саҳифаси.Хусусан, Жиззахда “Сўғдиёна” билан бўлиб ўтган ўйиндан сўнг, "Пахтакор" бош мураббийи унга икки нарса маъқул келмаганини айтди.Биринчиси, адашмасам икки тур олдин шу ҳакам Қўқондаги ўйинни бошқариб борганди. Уч турда иккинчи марта бир ҳакамнинг "Пахтакор"нинг сафардаги ўйинига тайинланганини тушунмадим, - деди Хюистра.Ҳакамлик умумий даражада ёмон эмас. Ҳозир VAR бор, негадир ҳамма ўйинда ҳам бу иштилмайди. Бугунги ўйинда ҳам VAR бўлганида Матичнинг голи ҳисобга олинган бўларди. VAR ҳар бир ўйинда ишлатилиши керак эди. Ҳакам мухлисларнинг реакциясига боғланиб қолди, мезбон футболчилари йиқилса мухлислар таъсири остида ҳакам жарима зарбаларини бериб ташлади.Майдонлар Суперлига юзи ҳисобланади. Буни ҳал қилиш керак эди. Ўтган мавсум майдонлар ҳолати яхши эди, аммо бир йил ичида нима бўлди-ки биз охирги пайтларда сафарда фақат ёмон майдонда ўйнаяпмиз. Агар мен ишлаётган клубда шундай майдон бўлганида ўзимни ноқулай ҳис қилган бўлардим. Яхши майдонлар иқтидорли футболчиланинг ўсиб боришига ёрдам беради. Бундай майдонларда ёш футболчилар ўсмайди."Турон" мисолида бир гапни айтмоқчиман, улар барча шароитларни яратишган, майдони ҳам ажойиб. Бу жамоа нега кўп очко жамғармаяпти, биласизми? Сабаби улар сафарга боришади ва ёмон майдонда ўйнашади, - деди Хюистра.Эслатиб ўтамиз, Питер Хюистра "Пахтакор"га 2021 йил январидан бошлаб етакчилик қилиб келмоқда. 2017йилдан буён у жамоа бош мураббийи Шоты Арвеладзенинг ёрдамчиси лавозимида ишлаб келган.\nфутбол, мураббий, стадион, пахтакор\n13:18 27.10.2021 (янгиланди: 13:27 27.10.2021)\nПитер Хюистра айтишига кўра, сифатли футбол майдони бўлмаса, чиройли ўйин бўлмайди ва мухлислар хафа бўлишади.\nТОШКЕНТ, 27 окт — Sputnik. “Пахтакор”нинг янги бош мураббийи голландиялик Питер Хюистра Ўзбекистондаги футбол майдонларини танқид қилди, деб хабар қилмоқда ФК расмий саҳифаси.\nХусусан, Жиззахда “Сўғдиёна” билан бўлиб ўтган ўйиндан сўнг, "Пахтакор" бош мураббийи унга икки нарса маъқул келмаганини айтди.\nБиринчиси, адашмасам икки тур олдин шу ҳакам Қўқондаги ўйинни бошқариб борганди. Уч турда иккинчи марта бир ҳакамнинг "Пахтакор"нинг сафардаги ўйинига тайинланганини тушунмадим, - деди Хюистра.\nҲакамлик умумий даражада ёмон эмас. Ҳозир VAR бор, негадир ҳамма ўйинда ҳам бу иштилмайди. Бугунги ўйинда ҳам VAR бўлганида Матичнинг голи ҳисобга олинган бўларди. VAR ҳар бир ўйинда ишлатилиши керак эди. Ҳакам мухлисларнинг реакциясига боғланиб қолди, мезбон футболчилари йиқилса мухлислар таъсири остида ҳакам жарима зарбаларини бериб ташлади.\nМайдонлар Суперлига юзи ҳисобланади. Буни ҳал қилиш керак эди. Ўтган мавсум майдонлар ҳолати яхши эди, аммо бир йил ичида нима бўлди-ки биз охирги пайтларда сафарда фақат ёмон майдонда ўйнаяпмиз. Агар мен ишлаётган клубда шундай майдон бўлганида ўзимни ноқулай ҳис қилган бўлардим. Яхши майдонлар иқтидорли футболчиланинг ўсиб боришига ёрдам беради. Бундай майдонларда ёш футболчилар ўсмайди.\n"Турон" мисолида бир гапни айтмоқчиман, улар барча шароитларни яратишган, майдони ҳам ажойиб. Бу жамоа нега кўп очко жамғармаяпти, биласизми? Сабаби улар сафарга боришади ва ёмон майдонда ўйнашади, - деди Хюистра.\nЭслатиб ўтамиз, Питер Хюистра "Пахтакор"га 2021 йил январидан бошлаб етакчилик қилиб келмоқда. 2017йилдан буён у жамоа бош мураббийи Шоты Арвеладзенинг ёрдамчиси лавозимида ишлаб келган.


Зайниддин Зидан: «Роналду гол урганидан жуда ҳам хурсанд» » Скачать музыку бесплатно новинки музыки 2016-2017\nЗайниддин Зидан: «Роналду гол урганидан жуда ҳам хурсанд»\nКомментариев: 0 Просмотров: 266 Дата: 18-02-2016, 06:15 «Реал» бош мураббийи Зайниддин Зидан Чемпионлар лигасининг нимчорак финал босқичи доирасида «Рома»га қарши бўлиб ўтган ўйин (2:0) борасида ўз фикрларини билдириб ўтди.«Криштиану Роналду гол ургандан хурсанд. Мухлислар ундан гол кутишади ва у бугун бу ишни уддалади. Унинг ўйинидан қониқиш ҳосил қиляпмиз.Биринчи бўлим мураккаб кечди, аммо биз танаффусдан кейин ўйинимизни кучайтирдик. Сафардаги ўйинларда бизга ижобий натижа кераклиги ҳақида ўйламадим, аммо бугун биз бошқа сафар баҳсларига нисбатан яхши ҳаракат қилдик.«Рома» пенальти тепиши керак эди? Мен бу вазиятни кўрмадим. Ўйин қийин кечди, айниқса, биринчи бўлим, аммо биз иккита гол урдик ва бир неча марта имкониятлардан фойдаланишимиз мумкин эди. "Рома"да ҳам голли вазиятлар юзага келди.Сафарда урилган иккита гол жуда муҳим. Лекин тўқнашув тақдири ҳали ҳал бўлмади, бу футбол, ҳамма нарса рўй бериши мумкин.Айрим ўйинчилар натижа келтираётган бўлишса-да, мен учун муҳими - жамоа.Чемпионлар лигаси финали? Бунгача узоқ йўл бор. Аввал жавоб ўйинини ўтказайлик. Мен эса футболчиларнинг иштиёқидан хурсандман», – дейди Зидан. - деб хабар бермоқда Stadion.uz нашри.


Hair Boss лазерли эпиляция учун белгиланган нархдаги Benefit карталарини чиқарди – Газета.uz\nHair Boss студияси Benefit қизил карточкаси хизматларини таклиф қилади. Ушбу карта белгиланган ва бир йил давомида ўзгармайдиган нархда учта зонани лазерли эпиляция қилиш имкониятини беради.\n16 октябр 2021, 17:00 Жамият Реклама\nЛазерли эпиляция — бу кераксиз сочларни узоқ муддатга йўқотишнинг замонавий усулидир. Бир неча процедурали курс терини мукаммал даражада силлиқ қилади, доимий қириш ёки депиляцияга бўлган эҳтиёждан холис қилади.\nHair Boss студияси — Ўзбекистон бозорида лазерли эпиляция бўйича етакчилардан бири ҳисобланади. Ишнинг озодалиги ва юқори сифати туфайли, мижозлар ишонч қозонган усталарга ва илғор ускуналарга содиқлик билан студияга қайтадилар.\nСтудия мижозлари Hair Boss томонидан махсус таклифлар ва акциялар камдан-кам учрайдиган ҳолатлигини билишади. Чунки премиум хизматига қўшимча реклама воситалари керак эмас. Аммо чекланган миқдордаги Benefit карталари қоидани исботловчи ёқимли истиснодир.\nХар бир Benefit карта учун ўрнатилган нарх — 599 минг сум. Уларнинг умумий сони атиги 40 та ва фақатгина 17 ноябргача харид қилиш мумкин. Benefit қизил картаси эгалари тананинг учта зонаси учун 1 миллиондан ортиқ сўмни тежаган ҳолда бир йил ичида ўрнатилган ва ўзгармайдиган нархда лазерли эпиляция хизматларидан фойдаланишлари мумкин.\nБундан ташқари, Hair Boss Юнусобод туманида янги филиали очилганлигини эълон қилади. Янги филиал аҳолига шаҳар бўйлаб ҳаракатланиш учун ортиқча вақт сарфламасдан, севимли процедураларини янада қулайроқ ва яқинроқ манзилда қилдириш имконини беради. Benefit карталарини ҳозир ҳам харид қилиш мумкин ва улар янги манзилларга ҳам тарқатилади.\nHair Boss — бу ҳар йили янгиланадиган юқори даражадаги хизмат кўрсатиш ва хавфсиз лазер ускуналарни ишлатиш орқали лазерли эпиляция жараёнини бир неча бор қулайроқ қилган студиядир. Студияда ишлатиладиган замонавий лазерлар бир вақтнинг ўзида учта — александрит, неодимий ва диод тўлқинларини етказиб беришлари билан машҳурдирлар. Бу кўп тўлқинли технология барча турдаги сочлар ва терилар учун самарали эканлигини исботлаган.\nHair Boss`нинг доимий мижози бўлиш орқали кераксиз сочлардан халос бўлишни ёқимли ва қулай қилса бўлади.\nТошкентдаги филиалларнинг манзиллари:\nСаид Барака кўчаси, 14 уй.\nМўлжал: «Ойбек» метро станцияси, «Савдогарбанк», «Додо Пицца»;\nЧилонзор-1, 59 уй.\nМўлжал: Чилонзор савдо маркази, Castlebar;\nЮнусобод тумани, О. Закиров кўчаси, 1 уй.\nМўлжал: «Шаҳристон» метро бекати (собиқ «Ҳабиб Абдуллаев» метро бекати).\nСамарқанддаги филиалнинг манзили: Мирсаид Барака кўчаси, 40А.\nМўлжал: Arhan Palace Premium меҳмонхонаси.\nБухородаги филиалнинг манзили: Б. Нақшбандий кўчаси, 6/1.\nМўлжал: шаҳар шифохонаси, Monika савдо маркази.\nОнлайн-ёзилиш учун Telegram-бот: t.me/hairbossmy_bot\nТаклифнинг сайти: hot.hairboss.uz\nРасмий сайт: hairboss.uz


Тадбирда доимий китобхонлар ва Эркин Воҳидов номидаги “Ёш ижодкорлар” клуби қатнашчилари иштирок этди.\nСектор ходими О.Юнусова тадбирни очиб, китоб тарихи, биринчи китоблар қандай бўлганлиги, дунёга машҳур қадимий кутубхоналардан бири Ассириянинг пойтахти Ниневияда жойлашганлигини маълум қилди. Бизнинг ватандошимиз Алишер Навоий ҳам бетакрор шахсий кутубхонасини яратганлиги, ушбу кутубхонада астрономия, химия, фалсафа ва назмга оид китоблар йиғилганлигини айтиб ўтди.\nКитобхонлардан Ўринбоев Хумоюн мутолаа ҳақида ўз фикрини билдириб, китоб ҳар бир миллатнинг маданий мероси эканлиги, инсон ҳаётида китобнинг ўрни беқиёслиги, одамлар эришган билимлари ва маълумотлар учун Китоб деб аталмиш билимлар хазиначиси олдида қарздор эканлигини таъкидлади.\nРустамов Темурмалик эса Ўзбекистонда китобга бўлган қизиқиш, унга ҳурмат кўрсатиш, уни эъзозлаш ҳамда китоб ёрдамида фарзандларни комил инсон қилиб тарбиялаш каби азалдан шаклланиб келган эзгу одатларимиз ҳақида гапириб ўтди.\nКитоб буюк, беминнат устоз. Ҳар дақиқа эзгуликка етакловчидир, - деб такидлаган эдилар Мир Алишер Навоий.\nТадбир ниҳоясида О.Юнусова: ”Халқимизда бир гап бор: боланинг қўлларини бўш қўйманг, бирига нон беринг, иккинчисига китоб. Айни шу нақлни бугунги кунимиз билан мувофиқлаштирсак, ҳам маънан, ҳам жисмонан соғлом ва баркамол авлодни вояга етказишдек эзгу мақсадимизга ҳамоҳанг янграйди”, деб такидлади.


Пайғамбар алайҳиссаломнинг саҳобаларга ижтиҳод қилишга изн беришларига Муоз ибн Жабал разияллоҳу анҳунинг ҳадислари далил бўла олади. Ривоят қилинишича, Расулуллоҳ саллаллоҳу алайҳи васаллам Муоз ибн Жабални Яманга қози қилиб тайинлаганларида шундай деганлар: “Агар сен бирор муаммога дуч келсанг, қандай ҳукм қиласан?”. Шунда у: Қуръондан ҳукм чиқараман, деди. Расулуллоҳ саллаллоҳу алайҳи васаллам: “Агар Қуръондан унинг ҳукмини топа олмасангчи?” – деб сўрадилар. Унда Расулуллоҳ саллаллоҳу алайҳи васалламнинг суннатларидан ҳукм излайман, деди. “Агар Расулуллоҳнинг суннатларидан ҳам топа олмасангчи?”, деб сўраганларида, - Унда ақлимни ишлатаман, деди. Шунда Расулуллоҳ саллаллоҳу алайҳи васаллам Муознинг елкасига қоқиб: “Расулуллоҳнинг элчисини У рози бўладиган ишга муваффақ қилган Аллоҳ таолога ҳамду санолар бўлсин”, дедилар.\nМуоз ибн Жабал разияллоҳу анҳунинг ижтиҳодга суянганлигини кўрган Расулуллоҳ саллаллоҳу алайҳи васаллам шунчалар севиндилар. Шунингдек, Расулуллоҳ саллаллоҳу алайҳи васалламнинг ҳузурларида ёки у киши мавжуд бўлмаган вақтларда саҳобалар томонидан бундай ижтиҳодлар кўплаб содир бўлган. Шунда Расулуллоҳ саллаллоҳу алайҳи васаллам уларнинг чиқарган ҳукмларидан тўғрисини тасдиқлаб, хатоларини тузатиб қўяр эдилар. Қуйида саҳобаларнинг ижтиҳодларидан баъзиларини келтириб ўтамиз:\nМусулмонлар Бани Қурайза қабиласи устидан ғалаба қозониб, уларни ўз қалъаларида қамал қилганларидан сўнг, улар устидан ҳукм чиқаришга Саъд ибн Муъоз разияллоҳу анҳуни тайинладилар ва унинг чиқарган ҳукмига кўнишга келишиб олдилар. Шунда Саъд Бани Қурайзанинг эркакларини қатл қилиб, аёллар ва болаларни асир олишга ҳукм қилди. Бундан хабар топган Расулулло саллаллоҳу алайҳи васаллам Саъдга: “Уларнинг устида сен Аллоҳнинг ҳукми билан ҳукм қилибсан”, дедилар. Саъд ҳукм чиқаришда ижтиҳод қилиб, қўлга тушганларни Моида сурасининг 33-оятида зикр қилинган муҳорибларга қиёс қилган эди. Оят қуйидагича:\nяъни: “Дарҳақиқат, Аллоҳ ва Унинг пайғамбарига қарши жанг қиладиган ва Ер юзида бузғунчилик қилиб юрувчиларнинг жазоси – ўлдирилиш ё чормихланиш ёки оёқ-қўлларининг қарама-қарши томондан кесилиши ёхуд ердан (ватандан) қувғин қилинишдир. Ана шу (жазо) улар учун бу дунёда шармандалик ва охиратда улар учун улкан азоб (ҳам бор)дир”.\nЧунки, бу қабила кишилари Аҳзоб ғазотида мусулмонларга қарши урушишда Қурайшликлар билан битим тузганлар ҳамда мусулмонлар билан ўрталарида тузилган келишувни бузганлар.\nИкки саҳобий сафарга чиқишиб, намоз вақти кирганда сув топа олмай, таяммум қилиб намоз ўқишади. Лекин, намоз вақти чиқиб улгурмасидан олдин сув топилади. Шунда бирлари, таҳорат қилиб намозни қайтадан ўқийди, иккинчиси эса, қайтадан ўқимай, таяммум қилиб ўқиган намози билан кифояланади. Сафардан сўнг воқеани Расулуллоҳ саллаллоҳу алайҳи васалламга баён қилишганда, у зот иккалаларининг ижтиҳодларини тўғри деб тасдиқлайдилар ҳамда намозни қайтадан ўқимаган саҳобийга: “Суннатга амал қилибсан, намозинг жоиз”, дейдилар. Намозни қайтадан ўқиган саҳобийга эса: “Сен эса, икки марта савоб олибсан”, деб айтадилар.\nРасулуллоҳ саллаллоҳу алайҳи васаллам Аҳзоб ғазотидан қайтиб, жанг либосларини ечмоқчи бўлиб турган вақтларида Аллоҳ таоло у кишига Бани Қурайза қабиласи устига юриш қилишга амр қилади. Шунда, у зот саҳобаларига: “Бирортангиз ҳам то Бани Қурайза қабиласига етиб бормагунича аср намозини ўқимасин”, дейдилар. Ҳаммалари тезлик билан Бани Қурайза қабиласи томон юрадилар. Лекин, йўлда аср намозининг вақти кириб қолиб, баъзи саҳобалар йўлда аср намозини ўқиб олдилар. Расулуллоҳ саллаллоҳу алайҳи васалламнинг сўзларини ўзларича таъвил қилишиб, у зот биздан тез юришимизни талаб қилганлар ҳолос дейишади. Қолган саҳобалар эса, гапнинг зоҳирий маъносига эътибор бериб, аср намозини Бани Қурайзага етиб борганларидан кейин ўқишди. Бу ҳақда Расулуллоҳ саллаллоҳу алайҳи васалламга мурожаат қилишганда уларнинг бирорталарининг ҳам ишларини инкор қилмадилар.\nУмар ибн Хаттоб ва Муоз ибн Жабал бир гуруҳ саҳобалар билан сафарга чиқишади. Умар ва Муоз ғусл қилишга мажбур бўлиб қолишади, аммо сув топа олмайдилар. Шунда, иккалалари ҳам ўзларича ижтиҳод қилишади. Яъни, Муоз туфроқ билан покланишни сув билан покланишга қиёс қилади ва таяммум қилиб намоз ўқийди. Умар эса, таяммум кифоя қилмайди деб, намозни сув топилгунча кечиктиради. Расулуллоҳ саллаллоҳу алайҳи васалламнинг ҳузурларига келиб масалани баён қилишганида, у киши ҳар иккалаларининг ижтиҳодларини таҳлил қилиб, тўғри-нотўғрилигини айтдилар. Яъни, Муознинг қиёси фосидлигига ишора берадилар. Чунки, Моида сурасининг 6-оятида: “Покиза тупроқ билан таяммум қилингиз, юзингиз ва қўлларингизни силангиз”, деган таяммум ҳақида аниқ ҳужжат мавжуд. Ҳужжат мавжуд бўлган вақтда эса қиёс қилинмаслигини айтадилар. Умарга эса, таяммум таҳоратни ўрнига ўтганидек, ғуслнинг ҳам ўрнига ўтишлигини тушунтирадилар ҳамда оятдаги “аёлни ушлаш”дан мурод жимоъдан олдинги ишлар эмас, балки айнан жимоънинг ўзи эканлигини айтадилар.\nРасулуллоҳ саллаллоҳу алайҳи васаллам Али каррамаллоҳу важҳаҳуни Яманга қози қилиб тайинлаганларида, у киши ўша ерда ўрага йиқилиб тушиб ўлган кишиларнинг дияларини белгилаш масаласида ижтиҳод қиладилар. У қуйидагича бўлади: Одамлар ов учун ўра қазишади. Ўрага шер тушиб қолади. Уни томоша қилгани келганларнинг издиҳомидан бир киши ўрага йиқилиб тушади. У тушиб кета туриб бошқа бир одамга осилади ва оғирлиги билан уни ҳам ўзи билан олиб тушиб кетади. Ўрага йиқилаётган иккинчи одам учинчи одамни, униси эса, тўртинчи одамни тортади ва бир йўла тўрт киши ўрага тушиб ҳалок бўлади. Шунда Али разияллоҳу анҳу ўрага биринчи йиқилган кишига диянинг тўртдан бир қисмини белгилайди. Чунки, у одамларнинг бир-бирлари билан издиҳом қилишлари ҳамда устида учта кишини ўзи тортганидан кейин йиқилиб тушишлари сабабли ўлган эди. Шунинг учун, унинг қилган иши, яъни учта кишини тортгани учун диянинг тўртдан уч қисмини олиб ташлайди. Иккинчи кишига диянинг учдан бир қисмини таъйин қилади. Чунки, у биринчи киши уни тортиб юборганлиги ҳамда унинг устига икки киши йиқилиб тушганлиги учун ўрага тушиб ўлган эди. Шунинг учун кейинги икки кишининг қулашига унинг ўзи сабаб бўлгани учун, диянинг маълум миқдорини чегириб ташлади, у ҳам бўлса учдан икки қисмидир. Учинчи кишига диянинг ярмини белгилади. Чунки, у иккинчи киши уни тортиб юборганлиги учун ҳамда ўзи тортиб юборган тўртинчи кишининг қулаб тушганлиги учун ўрага йиқилиб ҳалок бўлган эди. Шунинг учун унинг қилган иши, яъни тўртинчи кишини тортиб юборгани, натижада у ҳам ҳалок бўлгани учун ундан диянинг ярмини чегириб ташлайди. Тўртинчи кишига тўлиқ дия белгилайди. Бунинг сабаби, у ўзидан олдинги кишининг тортиб юбориши натижасида қулаб ўлган эди. Лекин ўзи ҳеч кимнинг ўлимига сабаб бўлмагани учун, унга тўлиқ дия белгилайди. Дияларни тўлашни эса, ўра атрофига йиғилган қабилаларнинг зиммасига юклайди. Шунда улар бу ҳукмни қабул қилишдан бош тортиб, Пайғамбар алайҳиссаломнинг олдиларига Али разияллоҳу анҳудан шикоят қилиб боришганда, У зот алайҳиссалом: “Ҳукм айнан Али чиқаргандек бўлади”, деганлар.\nСаҳобаларнинг ижтиҳодига бу каби мисолларни кўплаб келтириш мумкин.\nРасулуллоҳ саллаллоҳу алайҳи васалламнинг ижтиҳодларини ўша давр шариатининг асосларидан бири деб билмаслигимиз ҳам мумкин. Чунки, сиз биласизки, Пайғамбар алайҳиссаломнинг ижтиҳодлари охир оқибатда ваҳийга келиб тақалади. Яъни, Расулуллоҳ саллаллоҳу алайҳи васалламнинг ижтиҳодлари тўғри ёки нотўғрилиги Аллоҳ таоло томонидан оят нозил қилиниш билан тасдиқланар эди. Саҳобаларнинг ижтиҳодлари эса, охир оқибат суннатга келиб тақалар эди. Улар асосан, Расулуллоҳ алайҳиссаломдан анча узоқ масофада бўлган вақтларида, гоҳида фурсатни бой бериб қўйиш хавфи бўлганда ижтиҳод қилар эдилар. Сўнгра, албатта қилган ижтиҳодларини Расулуллоҳ алайҳиссаломга баён қилиб, у кишидан ижтиҳодларининг тўғри ёки нотўғрилигини билиб олишар эди.\nРасулуллоҳ саллаллоҳу алайҳи васаллам ижтиҳодларининг ҳамда саҳобаларига ижтиҳод қилишга изн берилишининг ҳикмати\nИслом шариати шариатларнинг энг сўнгиси ва якунловчисидир. У қиёмат кунигача келадиган инсонларнинг динидир. У диннинг қоидалари ва ҳужжатлари лўнда ва умумий тарзда келган бўлиб, уларда муфассал баёнлар берилмаган. Ҳолбуки, янги воқеа ҳодисалар кўпайгандан кўпайиб боради, бир чегарада тўхтаб турмайди. Ҳар бир замон халқи ўзидан олдинги замон кишиларида бўлмаган янгиликларга дуч келадилар. Бас, шундай экан, Пайғамбар алайҳиссалом саҳобаларга истинбот қилиш йўлларини ўргатишни, Қуръон ва ҳадисдан керакли ҳукмларни олиш кайфиятини тажриба қилиб кўришларини ирода қилдилар, токи улардан кейин келадиган аҳли илмлар ўз воқеликларидаги янгиликларга Қуръон ва суннатнинг умумий далолатларидан етарли ва тўғри ҳукм олиш имкониятига эга бўлсинлар. Шоятки бу:\nяъни: “Китобда (Лавҳул-Маҳфузда) бирор нарсани (ёзмасдан) қолдирмаганмиз” (Анъом сураси, 38-оят) ҳамда\nяъни: “Сизга ҳамма нарсани баён қилиб берувчи Китоб (Қуръон)ни нозил қилдик” (Наҳл сураси, 89-оят) оятларида кўзда тутилган маъно бўлса ажаб эмас.\nДемак, Расулуллоҳ саллаллоҳу алайҳи васаллам ўз ижтиҳодлари ҳамда саҳобаларга ижтиҳод қилишга рухсат беришлари билан, умматларига намуна бўлдилар. Ислом шариати замонлар оша, авлоддан авлодга қувватланиб, ривожланиб бориши учун уларга бунинг йўлини кўрсатиб кетдилар.\nДругие материалы в этой категории: « Дуо: Ўн ҳасанот ёзилур, ўн хатоси ўчирилур\tНишонга урилган гаплар: Ақл билан мансабга эришиш мумкин. Мансаб билан ақлга эришиб бўлмайди. »


Спортнинг энг томошабоп тури - бадиий гимнастика - 24.04.2017, Sputnik Ўзбекистон\nСпортнинг энг томошабоп тури - бадиий гимнастика\n21 апрел куни Тошкентдаги гимнастика саройида бадиий гимнастика бўйича жаҳон кубоги мусобақаларининг навбатдаги босқичи бошланди. Ушбу муносабат билан... 24.04.2017, Sputnik Ўзбекистон\n15:04 24.04.2017 (янгиланди: 15:59 24.04.2017)\n21 апрел куни Тошкентдаги гимнастика саройида бадиий гимнастика бўйича жаҳон кубоги мусобақаларининг навбатдаги босқичи бошланди. Ушбу муносабат билан Ўзбекистон пойтахтига гимнастика бўйича Россия терма жамоаси бош мураббийи ва Бутунроссия бадиий гимнастика федерацияси президенти Ирина Винер ҳам ташриф буюрди\nТошкентдаги мусобақаларнинг расмий очилиш маросимига фахрий меҳмон сифатида Алина Кабаева ҳам ташриф буюрди. Тошкентда бўлиб ўтган Жаҳон кубоги босқичида дунёнинг 19 мамлакатидан 90 нафар энг кучли гимнастикачилар чемпионлик учун баҳслашдилар.\n© Uzlife / Sherzod IkramutdinovБадиий гимнастика бўйича Тошкентда бўлиб ўтган Жаҳон чемпионати.\nБадиий гимнастика бўйича Тошкентда бўлиб ўтган Жаҳон чемпионати.\n© Uzlife / Sherzod IkramutdinovБадиий гимнастика бўйича Тошкентда бўлиб ўтган Жаҳон чемпионати. Гуруҳлар машғулоти вақтида.\nБадиий гимнастика бўйича Тошкентда бўлиб ўтган Жаҳон чемпионати. Гуруҳлар машғулоти вақтида.\n© Uzlife / Sherzod IkramutdinovБадиий гимнастика бўйича Тошкентда бўлиб ўтган Жаҳон чемпионатига Ўзбекистон, Арманистон, Австралия, Беларус, Болгария, Грузия, Индонезия, Испания, Исроил, Қозоғистон, Латвия, Норвегия, Россия, Словения, АҚШ, Таиланд, Финляндия, Швейцария, Эстония, Япония ва бошқа давлатлардан юзга яқин гимнастикачи қизлар иштирок этди.\nБадиий гимнастика бўйича Тошкентда бўлиб ўтган Жаҳон чемпионатига Ўзбекистон, Арманистон, Австралия, Беларус, Болгария, Грузия, Индонезия, Испания, Исроил, Қозоғистон, Латвия, Норвегия, Россия, Словения, АҚШ, Таиланд, Финляндия, Швейцария, Эстония, Япония ва бошқа давлатлардан юзга яқин гимнастикачи қизлар иштирок этди.\n© Uzlife / Sherzod IkramutdinovБадиий гимнастика бўйича Тошкентда бўлиб ўтган Жаҳон чемпионати\nБадиий гимнастика бўйича Тошкентда бўлиб ўтган Жаҳон чемпионати\n© Uzlife / Sherzod IkramutdinovБадиий гимнастика бўйича Тошкентда бўлиб ўтган Жаҳон чемпионати. Ўзбекистонлик гимнастикачи қиз.\nБадиий гимнастика бўйича Тошкентда бўлиб ўтган Жаҳон чемпионати. Ўзбекистонлик гимнастикачи қиз.\n© Uzlife / Sherzod IkramutdinovБадиий гимнастика бўйича Тошкентда бўлиб ўтган Жаҳон чемпионати. Ўзбекистонлик гимнастикачи.\nБадиий гимнастика бўйича Тошкентда бўлиб ўтган Жаҳон чемпионати. Ўзбекистонлик гимнастикачи.\n© Uzlife / Sherzod IkramutdinovБадиий гимнастика бўйича Тошкентда бўлиб ўтган Жаҳон чемпионати. Расмий очилиш маросимида машҳур гимнастикачи Алина Кабаева ҳам меҳмон сифатида иштирок этди.\nБадиий гимнастика бўйича Тошкентда бўлиб ўтган Жаҳон чемпионати. Расмий очилиш маросимида машҳур гимнастикачи Алина Кабаева ҳам меҳмон сифатида иштирок этди.\n© Uzlife / Sherzod IkramutdinovБадиий гимнастика бўйича Тошкентда бўлиб ўтган Жаҳон чемпионати. Россиялик спортчилар делегациясига Умумроссия гимнастика федерацияси президенти Ирина Винер бошчилик қилди.\nБадиий гимнастика бўйича Тошкентда бўлиб ўтган Жаҳон чемпионати. Россиялик спортчилар делегациясига Умумроссия гимнастика федерацияси президенти Ирина Винер бошчилик қилди.\n© Uzlife / Sherzod IkramutdinovБадиий гимнастика бўйича Тошкентда бўлиб ўтган Жаҳон чемпионати. Мусобақаларда юзлаб томошабинлар иштирок этиб, ўзлари севган гимнастикачиларни қўллаб-қувватладилар.\nБадиий гимнастика бўйича Тошкентда бўлиб ўтган Жаҳон чемпионати. Мусобақаларда юзлаб томошабинлар иштирок этиб, ўзлари севган гимнастикачиларни қўллаб-қувватладилар.\n© Uzlife / Sherzod IkramutdinovБадиий гимнастика бўйича Тошкентда бўлиб ўтган Жаҳон чемпионати. Ўзбекистон термаси.\nБадиий гимнастика бўйича Тошкентда бўлиб ўтган Жаҳон чемпионати. Ўзбекистон термаси.\n© Uzlife / Sherzod IkramutdinovБадиий гимнастика бўйича Тошкентда бўлиб ўтган Жаҳон чемпионати. Ўзбекистонлик гимнастикачи қизлар.\nБадиий гимнастика бўйича Тошкентда бўлиб ўтган Жаҳон чемпионати. Ўзбекистонлик гимнастикачи қизлар.\n© Uzlife / Sherzod IkramutdinovБадиий гимнастика бўйича Тошкентда бўлиб ўтган Жаҳон чемпионати вақтида жамоавий машғулотлар.\nБадиий гимнастика бўйича Тошкентда бўлиб ўтган Жаҳон чемпионати вақтида жамоавий машғулотлар.\n© Uzlife / Sherzod IkramutdinovБадиий гимнастика бўйича Тошкентда бўлиб ўтган Жаҳон чемпионати. Тақдирлаш маросими.\nБадиий гимнастика бўйича Тошкентда бўлиб ўтган Жаҳон чемпионати. Тақдирлаш маросими.\n© Uzlife / Sherzod IkramutdinovБадиий гимнастика бўйича Тошкентда бўлиб ўтган Жаҳон чемпионати. Ўзбекистонлик гимнастикачи қизлар тақдирлаш маросимидан сўнг.\nБадиий гимнастика бўйича Тошкентда бўлиб ўтган Жаҳон чемпионати. Ўзбекистонлик гимнастикачи қизлар тақдирлаш маросимидан сўнг.


Эксперт Азиза Умарова давлат бошқаруви тизимидаги ислоҳотлар ҳақида - UzAnalytics\nАзиза Умарова Жаҳон иқтисодиёти ва дипломатия университети, Буюк Британиянинг Сент-Эндрюс университетида таҳсил олган. Давлат бошқарувида ислоҳотлар ва модернизация ҳамда электрон ҳукумат тизимини жорий қилиш бўйича мутахассис. А.Умарова БМТ тизимида давлат бошқарувини ислоҳ қилиш соҳасида 10 йиллик тажрибага эга. У ўз меҳнат фаолиятини Ўзбекистондаги БМТ Тараққиёт Дастури доирасида лойиҳа раҳбари лавозимидан бошлаган, сўнгра Сингапурдаги БМТ Тараққиёт Дастурининг Глобал Бошқарув Марказида ишлаган, Хитой ва Австрияда ҳам фаолият юритган. Бир қатор нуфузли халқаро дастурлар иштирокчиси ва мукофотлар совриндори.\nUzanalytics мухбири Азиза Умарова билан Ўзбекистон давлат бошқаруви тизимидаги ислоҳотлар, бу борада хориж тажрибаси, жумладан собиқ Иттифоқ мамлакатларидаги вазият ҳамда жаҳонда давлат бошқаруви тизимида жорий қилинаётган замонавий тенденциялар ҳақида суҳбатлашди.\n– Сиз БМТ тизимида, хусусан, давлат бошқаруви тизимини ислоҳ қилиш соҳасида катта тажрибасига эгасиз. Жаҳонда давлат бошқаруви тизимида жорий қилинаётган замонавий тенденциялар ва бу борада ривожланиш тамойиллари ҳақида гапириб берсангиз\n– Бу соҳада мен жуда муҳим бўлган учта асосий, шу жумладан, Ўзбекистонда ҳам қўлланилиши мумкин бўлган тенденцияни таъкидламоқчиман. Биринчидан, дунё давлатлари ўзининг иқтисодиётдаги ролини камайтиришга ҳаракат қилмоқда. Агар биз 60-70-йилларда этатизм ва социализм тўлқинини кузатган бўлсак, эндиликда давлатлар иқтисодиётда ўз иштирокини мумкин қадар камайтирмоқда, улар бевосита стратегик режалаштиришга кўпроқ эътибор қаратмоқда. Бу жуда муҳим. Ўзбекистонга келсак, биз бундай ниятимизни билдиряпмиз, холос. Лекин уни амалга оширишдан аввал биз иқтисодиётнинг барча тузилмаларини кўриб чиқиб таҳлил қилишимиз керак. Куни кеча мамлакат раҳбари имзолаган давлат корхоналари сонини қисқартириш ҳақида жуда оқилона ҳужжат эълон қилинди. Бу вазифа прогрессив ғояда тузилган давлат активларини бошқариш агентлиги томонидан амалга оширилмоқда. Мен буни буткул қўллаб-қувватлайман, агар буни амалга оширсак, биз хусусий секторни ривожланиши учун кўпроқ имкониятлар бера оламиз. Бу монополияларга ҳам тегишлидир. Агар илгари вазият давлат яхши менежер, кўплаб компаниялар ва ҳатто бутун саноатни бошқариши мумкин, деган тамойил билан оқланган бўлса, ҳозир бутун жаҳонда бошқача тенденцияни кузатиш мумкин. Ушбу тенденциянинг моҳияти шундаки, давлат бозорларни тартибга солиши, бозорда асосий қонун-қоидаларни яратиши мумкин, аммо ҳеч қачон ушбу бозорда хусусий тадбиркорларни сиқиб чиқарадиган давлат корхоналарини яратиши керак эмас. Чунки ушбу давлат корхоналари божхона ва солиқ имтиёзларидан фойдаланадилар, ўз навбатида, бу бозор механизмида бузилишларга олиб келади ва ҳақиқий рақобатни ривожлантиришда салбий таъсир кўрсатади. Бутун дунёда монополия тушунчасидан босқичма-босқич воз кечилмоқда. Биз ҳам мавжуд давлат монополияларини мақсадга мувофиқлиги масаласини кўриб чиқишимиз керак. Ўзбекистонда «табиий монопол субъектлари руйхати» жуда катта, уларнинг сони 137 та. Аслида, уларнинг сони 10-20 та атрофида бўлиши лозим, деб ўйлайман. Хулоса сифатида айтиш мумкинки, бугун бутун дунёда давлатнинг иқтисодиётдаги иштироки камайиб бормоқда, бу эса хусусий секторни ривожланишига ва ўрта синф вакилларини пайдо бўлишида ҳамда уларнинг сонини кўпайишида катта имкониятлар яратади.\nИккинчиси, монополиядан имкон борича воз кечиш. Монополия ҳар доим самарасиз ҳисобланган ва у жамият учун қимматга тушади.\nУчинчиси, давлат стратегик режалаштиришга мослашуви ва келажакда қандай муаммолар ҳал қилиниши лозимлигини олдиндан кўра билишга ҳаракат қилиши керак. Ўзбекистон мисолида бизни иқлим ўзгариши, қурғоқчилик, сув танқислиги, демографик ҳолатнинг ўзгариши – аҳолининг ёшариши ёки кексайиб бориши, меҳнат миграцияси ва шу каби муаммолар ташвишга солиши керак.\n– Сизнингча, собиқ Иттифоқнинг қайси мамлакатларида давлат бошқаруви тизимини ислоҳ қилишда сезиларли натижаларга эришилган? Бу давлатларда эришилган муваффақиятнинг асосий омиллари нимада?\n– Мен ишонч билан Грузия ва Болтиқбўйи мамлакатларини давлат бошқаруви тизимини такомиллаштиришда етакчи давлатлар, деб айта оламан. Улардан кейинги ўринда Қозоғистонни айтишим мумкин. Бунинг сабабига келсак: гап шундаки, давлат бошқаруви соҳасидаги сезиларли натижалар тизимнинг тўлиқ қайта тузилиши ва буткул ўзгариши билан боғлиқ. Грузияда бунга эришилди, собиқ президент Михаил Саакашвили ҳуқуқшунос ва маъмурий бошқарув ҳуқуқи бўйича мутахассис бўлган. Шунинг учун, у давлат идоралари иши ва давлат хизматларини кўрсатиш ислоҳотларини бир-биридан жуда яхши фарқлай оларди. Бугун Грузияда давлат томонидан кўрсатилаётган хизматлар сифати собиқ Иттифоқнинг бошқа мамлакатларига қараганда анча юқори даражада. Болтиқбўйи давлатларида эса ҳаммаси равшан: бу кичик минтақа ва унинг учта мамлакати ҳам Европа Иттифоқига киришга тайёргарлик кўришган. Умуман, Болтиқбўйи мамлакатлари Европа стандартларидан нусха олиб, давлат бошқаруви тизимини шунга мувофиқ қайта тузишган. Мен Эстонияда бўлганман, бу кичкина ва ажойиб, тахминан 1,3 млн. аҳолига эга давлат. Дунёнинг ҳар бир мамлакатида ўзига хос муаммолар мавжуд. Эстонияда ёшлар фуқаролик паспортини олиб, Ғарбий Европага ўқишга кетадилар. Шунинг учун уларда доим табиий демографик оқим мавжуд. Шу билан бирга, Финляндиядан нафақахўрлар Эстонияга яшаш учун келишади, чунки Эстонияда ҳаёт сифати юқори ва Финляндияга нисбатан нарх-наво анча паст. Эстония ҳукумати нима қиляпти? У ўз фуқароларига хизмат кўрсатиш учун ноёб электрон платформани яратмоқда, шунингдек, бутун дунё бўйича компанияларни Эстонияда рўйхатдан ўтишга жалб қилмоқда https://e-resident.gov.ee/ Қозоғистонга келсак, улар Сингапурнинг жуда кўплаб ислоҳотларидан нусха олишга ҳаракат қилишган, хусусан, давлат бошқаруви тизимини ислоҳ қилишда, узоқ муддатли режалаштиришда ва давлат хизматларини рақамлаштиришда. Масалан, менга “бир дарча” давлат хизматининг сифати жуда ёқади. Ўзбекистонда давлат хизматлари кўрсатиш “ягона дарча” тизими асосида ташкил этилаётганига кўп бўлмади, Қозоғистонда эса 2004 йилдан бошлаб барча реестрларни рақамлаштириш бошланди, ўз навбатида, кейинчалик бу жараён давлат хизматларини “ягона дарча” услубида жорий қилишга имкон яратди. Бугунги кунга келиб уларда турли хил давлат органлари ўртасида маълумотлар алмашинуви учун 48 та реестр мавжуд, бизда эса бу кўрсаткич 5 баробар кам. Шу нуқтаи назардан биз анча ортда қолдик ва кўп нарсаларни амалга ошириб, уларга етиб олишимиз керак. Қозоғистон давлат хизматлари кўрсатиш бўйича катта ютуқларга эришди. Шу билан бирга, уларда ҳудди биз каби ҳал қилинмаган муаммо ҳам бор. Бу – пойтахт билан ҳудудлар ўртасидаги жуда катта тафовут муаммосидир.\n– Агар хорижий тажрибани қўллаш ҳақида гап кетадиган бўлса, сизнингча, қайси давлатларнинг услуби ёки тажрибаси Ўзбекистонда давлат бошқарувини ислоҳ қилишда қўллаш учун кўпроқ мос келади?\n– Агар биз билан умумий тарихий социалистик ўтмишга эга давлатлар тажрибасига таянадиган бўлсак, унда шубҳасиз Шарқий Европа мамлакатларининг бу борадаги амалиёти эътиборга молик. Шунингдек, собиқ Иттифоқ мамлакатлари, масалан, Грузия ва Қозоғистон тажрибаси ҳам жуда фойдали, деб ҳисоблайман. Шарқий Европада иқтисодиётни бошқариш тизими бизникига ўхшаш бўлган. Менимча, Словакия тажрибаси Ўзбекистон учун қизиқарли бўлиши мумкин. Уларда ҳам қишлоқ хўжалиги иқтисодиётда катта улушга эга, шу билан бирга саноат ҳам ривожланган. Улар жон бошига автомобиль ишлаб чиқариш бўйича охирги 13 йилда дунёда биринчи ўринни эгаллаб турибди. Атиги беш миллион аҳолига эга ушбу мамлакатда йилига бир миллиондан ортиқ автомашиналар ишлаб чиқарилади. Шу билан бирга, бу мамлакатга чет эл автомобилларини олиб кириш учун катта миқдордаги божхона тўловлари мавжуд эмас. Ўйлайманки, Ўзбекистон учун ушбу тажрибага аҳамият бериш фойдадан холи эмас.\n– Ўзбекистонда маъмурий ислоҳотлар Концепцияси 2017 йилнинг сентябрь ойида тасдиқланган эди. Орадан 2,5 йил вақт ўтди. Бугунги кунда қандай натижалар ҳақида гапириш мумкин?\n– Мен маъмурий ислоҳотлар лойиҳасини тайёрловчи ишчи гуруҳда иштирок этганман. Унда белгиланган вазифаларнинг бир қисми бугун амалга ошмоқда, аммо у тўлиқ амалда эмас. Биринчидан, маъмурий ислоҳотлар концептуал тушунчани талаб қилади, агар биз давлат идораларини самарали ишлашини хоҳласак, уларни янада кўпайтириш ёки янгиларини яратиш шарт эмас. Шунинг учун давлат идоралари сонини қисқартириш мантиқан тўғри сиёсат ва бу билан давлат томонидан тартибга солиш ҳам камаяди. Вазирлар даражасида максимал ваколатлар бериш ва мавжуд давлат органларига ўз функционал вазифаларини аниқ белгилаб бериш лозим. Функционал таҳлил талаб қилинган ҳолда, афсуски, бу иш охиригача бажарилмади. Ҳозир эса биз янги давлат органлари, вазирликлар, қўмиталар ва идораларнинг ташкил этилаётганига гувоҳ бўлмоқдамиз. Бир саволга тўғри жавоб топиш жуда муҳим: янги давлат органини ташкил қилиш ишни осонлаштирадими ёки янги муаммолар туғдирадими? Назаримда, агар маъмурий ислоҳотлар натижаси сезилаётганида эди, бизда янги давлат тузилмаларини яратиш истаги ҳам камроқ бўлар эди. Биринчи охирига етказилмаган иш – давлат органларининг сони танқидий нуқтаи-назардан қайта кўриб чиқилмади. Шу билан бирга, биз аслида зарур давлат органларининг бугун мавжуд эмаслигига гувоҳ бўляпмиз. Масалан, ижтимоий ҳимоя органлари.\nБундан ташқари, маъмурий ислоҳотлар лойиҳасини тайёрлаш жараёнида биз квазидавлат секторида қайта кўриб чиқилиши керак бўлган нарсалар тўғрисида алоҳида банд киритдик. Бу давлат томонидан ташкил этилган “Ёшлар иттифоқи”, Хотин-қизлар қўмитаси, “Маҳалла” жамғармаси, “Нуроний” жамғармаси каби йирик жамоат ташкилотларига тааллуқлидир. Улар қайта кўриб чиқилиши керак эди. Хотин-қизлар қўмитаси асосида вазирлик тузишни таклиф қилган одамлар ҳақиқатдан узоқ эмасдилар. Аммо бу вазирлик оилавий ишлар ва ижтимоий ҳимоя функциясини ҳам ўз ичига қамраб олиши керак эди. Яъни, муаммоли оилалар, ота-она қарамоғисиз қолган ва етим қолган болалар, ногиронлар, собиқ маҳкумлар ва бошқа ижтимоий ҳамда жамият ёрдамига муҳтож инсонлар билан шуғулланадиган ижтимоий ишчиларнинг профессионал хизматини назарда тутган ҳолда. Шунда биз аниқ ва тўғри қарор қабул қилган бўлар эдик. Республикамизнинг Тошкент, Фарғона, Самарқанд ва Наманган шаҳарларида жойлашган тўртта ОТМларда “ижтимоий хизматчи” мутахассислиги бўйича бакалавр ва магистрлар тайёрланади. Аммо бундай штат бирлиги мавжуд эмас, улар бирон бир давлат органларида иш топа олмайдилар. Нима учун шу пайтгача давлат дипломида “ижтимоий хизматчи” деб ёзилган 900 га яқин мутахассисларни тайёрлади, агар улар иш топа олмаса? Тайёр мутахассислар бор ва халқаро тажриба тушунчаси ҳам мавжуд, аммо профессионал бирлик (штатлар) мавжуд эмас.\nМенинг шахсий фикримча, “Маҳалла” ўзини ўзи бошқариш органи бўлиб қолавериши керак эди, вазирлик эмас. Уларни ҳокимият таркибидан бутунлай ажратиш керак эди, холос. Мазкур орган мустақил эди ва шу ҳолича сақлаб қолиш керак эди.\nЮқорида айтилган фикрлар билан бир қаторда ижобий ўзгаришлар ҳақида ҳам айтиб ўтишим керак. Маъмурий ислоҳотларда давлат хизматларини ислоҳ қилиш бўйича вазифалар алоҳида белгилаб олинди. Ўтган йилнинг охирида давлат ваколатли органи – Давлат хизматлари агентлиги ташкил этилиб, давлат хизматига танлов асосида ишга олиш механизми жорий этилиши тўғрисида Президент қарори қабул қилинди. Бу жуда муҳим қарор, чунки маъмурий ислоҳотда биз тизим ўзгараётгани, янги давлат бошқарувига мослашаётгани ҳақида гапираяпмиз. Ушбу давлат идораларига мурожаат қилаётган одамлар ўзларини давлат хизматида нималар қилишларини билишлари, коррупция хавфидан холи эканликларини англашлари, ўзларининг вазифаларини аниқ тушунишлари лозим. Бу йўналишда 9 йил давомида ҳеч бир силжиш бўлмаган, Президентнинг саъй-ҳаракати билан сўнгги 5-6 ой ичида сезиларли силжишлар бўлди. Менимча, бу тўғри, бусиз давлат бошқарувида бирон бир ислоҳот кутилган натижаларни бермайди.\n– Ўзбекистонда таълим жуда мураккаб тизимга қурилган – бу вазирлик, вилоят ва туман бошқармалари (бўлимлари) ва бошқалар. Агар Грузия тажрибасига эътибор қаратсак, у ерда ушбу аппаратнинг аксарият қисми қисқартирилди, вилоят ҳамда туман халқ таълими бўлимлари ўқитувчилар уйига ўзгартирилди. Энди уларнинг тузилмаси вазир ва унинг кичик бошқарув аппаратидан иборат. Буни мамлакатимизда ҳам қўллаш мумкинми?\n– Жуда яхши савол. Гап шундаки, мен 2019 йилда Тошкент шаҳар ҳокимлигида маъмурий-функционал таҳлилни ўтказиш гуруҳини бошқарганман. Биз агар биргина Сергели тумани даражасида Мактабгача таълим вазирлигининг бўғинларини бекор қилсак, йилига бир миллиард сўмгача тежаш мумкинлигини ҳисоблаб чиққанмиз. Ушбу маблағни болалар боғчаларини таъминлаб туриш учун сарфласа бўлади. Совет давридан қолган бу кўникма ноодатий ва ноанаънавий эканини англаб етишимиз керак. Биринчи босқичда, бугуноқ мактабгача таълим ва халқ таълимининг туман бўғинларини қисқартириш, уларнинг биноларини мактаб ва болалар боғчаларига бериш лозим. Агар бу амалга ошса, биз бир вақтнинг ўзида шаҳарда 11 та янги бинога эга бўламиз, мактабгача таълимни қўшганда бу рақам 17-19 тани ташкил этади (уларнинг ҳаммаси ҳам алоҳида бинога эга эмас). Иккинчи масала, шаҳар миқёсида мактабгача таълим ва мактаб таълимини бирлаштириш орқали барча ўқитувчилар биргаликда ишлашини таъминлаш. Мактаб ва боғчалар ўз ўқув дастурларини тузиш учун кўпроқ мустақил молиявий ваколатларга эга бўлиши керак. Москва шаҳри мисолида мен улардаги электрон синфхоналар тажрибаси билан танишганман. Улардаги ҳар бир мактабда директорнинг маълумоти бўйича иқтисодчибўлган ўринбосари бор. У хўжаликни молия нуқтаи назаридан бошқаради. Мактаб ва Халқ таълими вазирлиги ўртасида фаолият юритадиган бошқарув органлари керакми? Мактаблар ва болалар боғчаларининг ваколатини кучайтириш таълим сифатини оширишга хизмат қилади. Нега бизда ҳам шуни қўллаш мумкин эмас? Менимча, бу жуда тўғри амалиёт бўлар эди. Қўшимча равишда айтиш керакки, бу ишда назоратчилар эмас, амалда ўзини кўрсатадиган кадрлар кўпроқ бўлишига эътибор қараташимиз лозим. Барча давлат идораларида назоратчиларнинг сони кўп, ишнинг ўзини бажарадиганлар эса озчиликни ташкил қилади.\nИккинчиси, – бу таълимга ёндашув. Бизда ҳанузгача советча ёндашув ҳукмрон, чунки советлар даврида интернет бўлмаган. Энди билим кўникмасини ошириш учун маълумотни ёд олиш шарт эмас («меморизация»). Бир ярим асрлик таълимнинг ушбу усули аллақачон эскирди. Энди Гугл, Яндекс бор, у ярим сонияда сизга барча маълумотларни топиб беради. Бошқа савол келиб чиқади, қандай қилиб маълумотни тўғри топиш ва қандай тўғри таҳлил қилиш мумкин – бу мутлақо бошқа кўникма. Бугунги мактабларимиз бу чақириққа ҳеч қандай жавоб бера олмайди. Биз оқибатда янги воқеликда ўзини топа олмайдиган, саводсизлиги ошиб бораётган ёш авлод етишиб келаётганига гувоҳ бўлмоқдамиз.\n– Сиз маъмурий ислоҳотларни ишлаб чиқишда иштирок этгансиз. Давлат идоралари самарадорлигини оширишга қаратилган қандай ташаббусларни илгари сургансиз?\nБиз ҳокимликда таҳлил ўтказганимизда, таълим тизимини ўзгартиришни таклиф қилдик. Бундан ташқари, биз шаҳар миқёсида ижтимоий ҳимоя бўлими тузишни ҳам таклиф қилдик, яъни, бугун бизда мавжуд бўлмаган бўлимни, ваколатли органни. Шаҳар ҳокимияти яхшироқ билиши керак ким кўпроқ қўллаб-қувватлашга муҳтож эканини. Шаҳар даражасида бундай тузилма керак. Бу масалада якуний қарор қандай бўлишини билмайман.\nШуннингдек, биз ҳокимиятларда шаҳарни ривожлантириш департаментини тузишни таклиф қилдик, сабаби Сергелида ушбу муаммога дуч келдик. У ерда жуда кўплаб янги турар-жой бинолари қурилди, аммо бир кун келиб аҳоли болаларини боғчага, мактабга бериши лозимлиги унутилди, транспорт тизимига эътибор қаратилмади. Буларнинг барчаси бизда ҳудудий режалаштириш тизимининг йўқлиги натижасидир. Янги ҳудуд барпо этишни бир вақтни ўзида қурилиш ишларини режалаштириш ҳамда ижтимоий инфратузилма ва транспорт коммуникациялари режалаштириш босқичидан бошлаш лозим. Бу ҳар бир ҳокимиятнинг асосий вазифаларидан бири бўлиши лозим.\n1991 йилдан бери Сингапур уй-жой ва транспорт объектларини ажралмас тарзда режалаштириб келади. Яъни, сиз энг яқин тўхташ жойига қанча вақтда боришни, қандай транспорт турлари бўлишини ва бошқаларни олдиндан ҳисобини олмасангиз, у ерда бирорта ҳам уй-жой қуришни таклиф қила олмайсиз. Нима учун бизда ҳамма нарса алоҳида ёки тескари тарзда қилинади? Агар ҳокимликларда қурилиш департаменти ўрнига шаҳарни ривожлантириш департаменти мавжуд бўлганида, бу аллақачон нормага айланган бўлар эди. Давлат идораларида стратегик режалаштириш бўлиши керак. Давлат органлари қурилиш билан шуғулланади, аммо инфратузулма ва муҳандислик тармоқларини режалаштириш масалалари, аҳоли демографиясини таҳлил қилиш эътибордан четда қолмоқда. Бу ҳолни ўзгартириш мумкин.\n– Умуман, республикамиздаги давлат бошқаруви соҳаси ислоҳотларини қандай баҳолайсиз?\n– Менимча, дастлабки икки йил жуда фаол тарзда кечди. 2016 йил охиридан 2018 йил охирига қадар жуда юқори суръатда эдик. Бу бир томондан ислоҳотларга содиқликни намойиш этди, аммо бошқа томондан эълон қилинган барча дастурлар ҳам амалга оширилди, деб айтолмайман. Эҳтимол, уларнинг сони жуда кўп бўлгандир. Менимча, биз асосий муаммодан қутула олмаяпмиз – Ўзбекистонда давлат бошқаруви соҳаси кадрларини тайёрлаш имконияти ҳали ҳам кўнгилдагидек эмас.\nДавлат бошқаруви академияси «Public policy» (давлат сиёсати) каби зарур фанларга етарли даражада эътибор қаратмайди. Бизга соғлиқни сақлаш ва иқтисодиётни ислоҳ қилиш, масалан, унинг узвий қандай боғлиқлигини тушунадиган кадрлар керак. Ёки, дейлик, қишлоқ хўжалиги сиёсати, транспорт ва қишлоқ хўжалиги маҳсулотлари экспорти ўртасидаги боғлиқликни тушунадиган одамлар, яъни, давлат манфаатлари нуқтаи назаридан вазиятга кенгроқ баҳо бера оладиган кадрлар керак. Бизда ё шифокор, ё тор доирадаги иқтисодчи корхона ишларига ўралашиб қолган.\nХалқаро миқёсда жорий қилинган ўқув режаларидан келиб чиқадиган бўлсак, бизда давлат бошқаруви бўйича мутахассислар умуман тайёрланмайди, деса ҳам бўлади. Шунинг учун кенг кўламли ислоҳотларни амалга оширадиган кадрлар йўқ. Бу борада Сингапур тажрибасига эътибор қаратсак, мазкур давлатда бошқарув кадрлари махсус дастурга кўра имтиҳон қилинади, давлат ишларига лаёқатли, барча талабларга жавоб берадиган 200 нафар ёш йигит-қиз танлаб олинади. Уларда ҳалоллик ва ахлоқий меъёрларнинг юқори даражада бўлиши жуда муҳимдир. Сўнгра улар хорижий энг яхши университетларда ўқитилади. Қайтиб келгандан кейин улар 2 йил давомида турли вазирликларда фаолият юритишади. Масалан, Соғлиқни сақлаш вазирлигида, Меҳнат вазирлигида, иқтисодиёт йўналишларида 1-2 йил ишлашади. Уларнинг барчаси лойиҳаларни бошқариш методологиясига эга, интеллектуал жиҳатдан кучли таҳлилчилардир. Шундагина улар турли вазирликларнинг нуқтаи назарини тушунади, унинг моҳиятини англайди, эртага у ўз давлатининг масъул идораларини бошқаради, қайсидир соҳага келажакда вазир бўлади. Бутун ҳукумат нуқтаи назаридан, ҳукумат ёндошишидан воқиф бўлади, ўзининг тор соҳада фикрлаш даражасидан воз кечади.\nБизда эса давлат идоралари бир-бири билан ишлашга тайёр эмас, вазирликлар манфаатларини тор доирада ҳимоя қилган ҳолда, бир-бири билан очиқ рақобатга киришиб кетган. Аммо бизга бутун иқтисодиётни жамоавий ишда олдинга силжита оладиган ва мамлакат тараққиётида муваффақиятларга эриша оладиган кадрлар керак. Бунинг учун кенг доира фикрлай оладиган мутахассислар керак.\nЯна бир жуда муҳим нарса – бошқалар билан ишлашга тайёр давлат идораларини рағбатлантириш масаласи. Дейлик, яна ўша Сингапурда, давлат бюджети барча вазирлар иштирокида Молия вазирлигида муҳокама қилинади, бунда ҳар бир иштирокчи давлат бюджети харажатлари бўйича таклиф беришга ҳақлидир. Ресурслар тақсимланиши жараёнида аниқ мақсадлар учун 3-4 та идорага биргаликда ажратилади. Улар маблағни ўзлаштириш учун биргаликда ишлашлари талаб этилади. Агар сиз жамоада ишламасангиз, сиз маблағ ололмайсиз. Биз ҳам аслида худди шундай ёндашув билан ишлашимиз ва ҳозирги ҳисоб-китобларга кўра, вазирликни бюджет ҳисобидан ушлаб туриш учун пул олмаслигимиз керак. Акс ҳолда белгиланган мақсадга эришилмайди. Масалан, Сингапурда жамият фаровонлиги учун Иқтисодиёт ва савдо вазирлиги, Таълим ва меҳнат вазирлиги бир вақтнинг ўзида ишласагина наф кўради. Улар келажакда қайси касбларга талаб катта бўлишини биргаликда ҳал қилишади, ёшларни бунга қандай тайёрлаш кераклиги, қандай бизнес турлариниочиш лозимлиги ҳақида биргаликда бош қотиришади. У ерда вазир ушбу мақсадлар учун умумий ҳисобга маблағ ажратади, кейин идоралар ўзаро бу маблағни қандай сарфлашни келишадилар. Бу биз учун қизиқарли тажриба ва биз давлат органларини бир-бири билан мослашувини рағбатлантириш учун инновацион ёндашувларни жорий қилишимиз мумкин.\nСурат манбаси: afisha.uz


Эрон мустақил журналистни озод қилди\n11 май 2021, Тошкент вақти: 15:47\nЭронда АҚШ фойдасига жосусликда айбланиб¸ 8 йилга қамалган америкалик журналист Рухшона Собирий озод этилди.\nБу ҳақда журналистнинг адвокати Озодлик радиосига маълум қилди.\nАдвокатнинг айтишича, бугун Эрон суди журналистнинг шикоят аризасини кўриб чиқиб, Собирийга тайинланган 8 йиллик қамоқ жазосини икки йиллик шартли ҳукмга алмаштирган.\n- Суд ҳукмида айтилишича, АҚШ ва Эрон ўртасида душманчилик борлигини аниқлашнинг имкони бўлмагани сабабли, Собирийга қўйилган душман ҳукумат билан ҳамроҳлик қилиш айби олиб ташланган. Бироқ Собирийнинг ҳаракатлари Эрон хавфсизлигига таҳдид сифатида баҳолангани боис, унга икки йиллик шартли ҳукм тайинланди, деди журналистнинг адвокати.\nБундан ташқари¸ Собирийдан имкон қадар тез фурсатда Эрон ҳудудини тарк этиш талаб қилинган.


Қирғизистонда баҳор - митинглар фасли бошланди\nНоринлик норозилар президентнинг ўғли Максим Бакиевдан мамлакатни тарк этишини талаб қилмоқдалар.\nБир неча йиллик танаффусдан сўнг Қирғизистонга яна кўп минг кишилик оммавий митинглар фасли келмоқда. Бу жараённи 10 март куни Қирғизистон шимолидаги Норин шаҳрида бўлиб ўтган 5000 кишилик митинг бошлаб берди.\nФеврал ойининг охирги ўн кунлигида дастлаб бир неча юз киши иштирокида коммунал хизматлар нархининг деярли 200 фоизга оширилишига қарши бошланган бу норозилик намойиши қатнашчилари сони бугунги кунда кўпайиб, сиёсий талабларни ҳам ўртага қўя бошлади.\nНорин шаҳрида ўтган митингда президент Қурмонбек Бакиев ўз қариндошларини давлат лавозимларига тайинлаётганига норозилик билдирилди. Митинг иштирокчилари фикрича, президент яқинларининг ҳукумат тепасига келиши мамлакатда коррупция ва ҳукумат йўл қўяётган қонунбузарликларнинг кучайишига сабаб бўлади.\nНорозилар, жумладан, президент Бакиевнинг ўғли Максим Бакиевни Қирғизистон Тараққиёт, инвестиция ва инновациялар агентлиги раҳбари лавозимидан истеъфо беришини ва мамлакатни тарк этишини талаб қилдилар.\n- Бакиевнинг ўғлини ҳаммангиз биласиз. Унга қайси хизматлари эвазига Қирғизистоннинг бор бойлигини, хазинасини бошқаришни топшириб қўйишди? Бундай қилиш мумкинми? Йўқ! Максим Бакиевни бир ҳафтада Қирғизистонни тарк этишини талаб қиламиз, деди митинг иштирокчиси Тўлаган Қосималиев.\nБу таклиф митинг иштирокчилари томонидан олқишланди:\n-Тўғри гап! Талаб қиламиз! Максим Бакиев Қирғизистонни тарк этсин! деган овозлар янгради.\nНамойиш иштирокчилари ҳукумат олдига Максим Бакиевни лавозимидан бўшатиш, озодликдан маҳрум этилган мухолифат лидери Исмоил Исақовни озодликка чиқариш, мухолифатга тазйиқни тўхтатиш, камида 200 фоизга оширилган коммунал хизматлар нархини аввалги ҳолатга келтириш талабини қўйдилар.\nҲукуматга бу борада йўлланган мурожаатда айтилишича, агар бу талаблар бир ҳафта мобайнида бажарилмаса, норинликлар президент Бакиев истеъфосини талаб қилиб Бишкекка пиёда юриш уюштирадилар.\nНоринда ўтган намойишда кузатувчи сифатида қатнашган Қирғизистон Омбудсмени Турсунбек Акуннинг айтишича, маҳаллий амалдорлар ўз вақтида норозилар билан музокара ўтказмай, вақтни қўлдан бой берганлар.\n- Норозиликни бу даражага еткизмаслик керак эди. Норозиларнинг иқтисодий талаблари Бишкекда ҳал қилинади. Бу талабни ўз вақтида ҳукуматга етказиш, норозилик ҳақида президентга ҳаққоний ахборот бериш зарур эди. Энди эса норозилик тўлқини авжига чиққан, халқ сиёсий талабларни қўя бошлади, деди Турсунбек Акун.\nҚирғизистон жанубидаги Ахси ва Олой тумани аҳолисининг бир неча юз вакиллари ҳам йиғилиш ўтказиб, март ойининг иккинчи ҳафтасидан бошлаб кўп минг кишилик норозилик намойишларига чиқишларини ҳукуматга маълум қилганлар.\nБундан ташқари мухолифат 17 март куни Бишкек марказий майдонида халқ қурултойи ўтказишни режалаган. Бишкекдаги олийгоҳлар талабаларининг бир қатор уюшмалари ҳам 17 март куни дарсларга бойкот эълон қилганлар. Улар шу куни мухолифат қурултойида иштирок этишларини билдирганлар.\nБундан ташқари талабалар Бишкек кўчаларидаги дарахтлар, бинолар ва автомобилларни норозилик белгиси бўлган сариқ рангли ленталар билан безашларини ҳам маълум қилдилар.\n23 март куни эса Бишкек филармонияси олдида мухолифат митингги ўтказилади. Худди шу куни филармония биносида президент Бакиев ташаббуси билан Бирдамлик қурултойи ўтказилади.\nМухолифатнинг бу режалари ҳокимият вакилларини ҳам ташвишлантириб қўйган. Жумладан, Олой тумани ҳокимлиги олойликларнинг норозилик намойишини тақиқлаш илтимоси билан судга мурожаат қилган. Айни пайтда Бишкек шаҳар мэрияси ҳам пойтахтда ўтадиган норозилик намойишларини тақиқлаш илтимоси билан судга ариза йўллаган.\nБироқ норозилар қўмиталари судлар намойишларни тақиқлаш тўғрисида қарор чиқаришса, бу қарорларни тан олмасликлари ва митинглар ҳар қандай шароитда ҳам ўтказилиши ҳақида баёнот бермоқдалар.


13 Январь 2022 08:59\nNUR-SULTAN. Кazinform - Туркий давлатлар ташкилоти тадбиркор аёллар қўмитаси ва Туркий давлатлар савдо-саноат палатаси раиси Сакина Бабаева Қозоғистондаги фожиали воқеалар қурбонларининг оила аъзоларига ҳамдардлик билдирди.\n«Биз ҳалок бўлганларнинг оила аъзолари ва яқинларига чуқур ҳамдардлик билдирамиз. Биз қозоқ халқи ва барча қозоғистонликларнинг кучига ишонамиз ва қардош мамлакатимизни қўллаб-қувватлашимизни билдирамиз», — дейилади хабарда.\nС. Бабаева, шунингдек, Қозоғистон Республикаси Президенти ҳузуридаги Хотин-қизлар ишлари ва оилавий-демографик сиёсат бўйича миллий комиссия раиси Лаззат Рамазановани қўллаб-қувватлашини билдирди.\nМиллий комиссия раҳбари ҳамкасбига халқимизни қўллаб-қувватлаган ва ҳамдардлик сўзлари учун самимий миннатдорлик билдирди.\nЭслатиб ўтамиз, Туркий давлатлар Савдо-саноат палатаси тадбиркор аёллар қўмитасининг биринчи йиғилиши 2021 йилнинг ноябр ойида Истанбул шаҳрида бўлиб ўтган эди. Қозоғистон делегациясида Лаззат Рамазанова, шунингдек, Қозоғистон Республикаси вилоятларидан келган тадбиркор аёллар иштирок этди.\nТадбир Қозоғистон Республикаси Президенти Қасим-Жомарт Тоқаев иштирокида Туркий тилли давлатлар ҳамкорлик кенгашининг VIII саммити доирасида бўлиб ўтди.\nКалит сўзлар: Туркий тилли давлатлар,


Туризм 9 октябр 2020 29\nВазирлар Маҳкамасининг 6.10.2020 йилдаги «Коронавирус пандемияси туфайли юзага келган иқтисодий вазиятда туризм соҳаси субъектларини қўллаб-қувватлаш ва туризм инфратузилмасини ривожлантириш тўғрисида»ги 602-сон қарори қабул қилинди.\nҲужжат Президентнинг 28.05.2020 йилдаги «Коронавирус пандемиясининг салбий таъсирини камайтириш учун туризм соҳасини қўллаб-қувватлашга доир кечиктириб бўлмайдиган чора-тадбирлар тўғрисида»ги ПФ-6002-сон Фармони ҳамда Президентнинг 19.06.2020 йилдаги «Туризм соҳасини санитария-эпидемиологик хавфсизликнинг кучайтирилган режими талабларига қатъий риоя қилган ҳолда ривожлантиришга доир қўшимча чора-тадбирлар тўғрисида»ги ПҚ-4755-сон қарори ижросини таъминлаш мақсадида қабул қилинган.\nҲужжатга мувофиқ туризм соҳаси субъектларининг кредитлари бўйича Марказий банк асосий ставкасидан ошган, бироқ 10 фоизлик пунктдан ортиқ бўлмаган фоиз харажатларининг бир қисми қуйидаги шартларда компенсация қилинади:\nжойлаштириш воситаларини қуриш учун олдин берилган кредитлар бўйича 2020 йил 1 июндан 2022 йил 1 январгача бўлган давр учун;\nянги санитария-гигиена талабларига мувофиқлаштириш учун бериладиган кредитлар бўйича;\nайланма маблағларни тўлдириш учун 1 млрд сўмгача миқдорда ажратилган кредитлар бўйича 2020 йил 1 июндан 31 декабргача бўлган давр учун.\nБундан ташқари, жойлаштириш воситаларини қуриш учун олдин берилган кредитлар бўйича 2020 йил 1 мартдан 1 июнгача бўлган даврда фоиз харажатлари тўлиқ ҳажмда қопланади. Мазкур субсидиялар туризм соҳаси субъектларининг кредитлари сони ва ҳажмидан, шунингдек олдин берилган ва (ёки) берилаётган компенсациялар сонидан қатъи назар ажратилади.\nҲужжатлар билан Туроператорлар, турагентлар ва жойлаштириш воситалари харажатларининг бир қисмини қоплаш учун субсидиялар беришнинг вақтинчалик тартиби тўғрисидаги низом тасдиқланди. Низомга мувофиқ қуйидагиларга субсидиялар ажратилади:\nтуроператорларга – авиа- ва темир йўл чипталари харажатларининг бир қисмини қоплаш учун;\nтуроператорлар ва турагентларга – Ўзбекистонга олиб келинган ва хизмат кўрсатилган ҳар бир хорижий турист учун;\nжойлаштириш воситаларига – жойлаштириш хизматлари (меҳмонхона хизматлари) учун.\nТуризм соҳасининг алоҳида субъектлари фаолияти билан боғлиқ харажатларни қисман компенсация қилиш ва хўжалик субъектларининг эпидемияга қарши курашиш профилактик тадбирларини амалга оширишга йўналтирилган харажатларини қоплашнинг вақтинчалик тартиби тўғрисидаги низом;\nТуризм ва ёндош инфратузилма объектлари ҳамда туристик хизматларни санитар-гигиеник жиҳатдан хавфсиз хизмат кўрсатиш талаблари асосида сертификатлаш тартиби тўғрисидаги низом;\nТуризмни ривожлантириш давлат қўмитаси ҳузуридаги Хавфсиз туризм жамғармаси маблағларини шакллантириш ва улардан фойдаланиш тартиби тўғрисидаги низом;\nЎзбекистон Республикасида туристик зоналарга автотранспорт воситалари билан кириш учун йиғимни ундириш тартиби тўғрисидаги низом.\nТуристик зонада замонавий автотураргоҳ ташкил этиш учун дастурий таъминот, тўлов операцияларини амалга ошириш учун ускуналар ўрнатиш маҳаллий бюджет маблағлари ҳисобидан молиялаштирилади.\nТуристик зонага киришдан тушган даромадлар қуйидаги тартибда тақсимланади:\n• 80%и – Туристик зона дирекцияси махсус ҳисобрақамига;\n• 20%и – маҳаллий бюджетга.\nТуризмни ривожлантириш давлат қўмитасига бир ой муддатда ўзининг сайтида субсидия ва грант олганлар тўғрисидаги маълумотларни эълон қилиш топширилди.\nҲужжат Қонун ҳужжатлари маълумотлари миллий базасида эълон қилинган ва 7.10.2020 йилдан кучга кирди.


“Симоб” моддасини $17,5 мингга пуллаётган шахс қўлга олинди - UzNews.uz\n“Симоб” моддасини $17,5 мингга пуллаётган шахс қўлга олинди\nМазкур ҳолат юзасидан божхона органлари томонидан суриштирув ишлари олиб борилмоқда.\nЖиззахда фуқаро 3 килограмм 245 грамм “симоб” моддасини сотаётган вақтида ҳуқуқни муҳофаза қилувчи органлар ходимлари томонидан қўлга олинди.\nМаълум қилинишича, Жиззах вилояти божхона бошқармаси Контрабандага қарши курашиш ва божхона аудити бўлими ходимлари Давлат хавфсизлиги хизмати вакиллари билан ҳамкорликда юқори даражада хавфли ҳисобланувчи “симоб” моддасининг ноқонуний айланмасига қарши тезкор тадбир ўтказишди.\nТадбир давомида фуқаро А.Б. ўзига тегишли бўлган 3 килограмм 245 грамм “симоб” моддасини 17 500 АҚШ долларига сотаётган вақтида тадбир иштирокчилари томонидан қўлга олинди.\nМаълумот учун, Давлат стандартига мувофиқ симоб ва симобли бирикмалар хавфли бўлган 8 тоифадаги юкларга киради. Айниқса, симобнинг очиқ ҳолда буғланиб ҳавода тарқалиши инсон соғлиғига жиддий зарар етказиши мумкин.


Липецкда калтаклаб кетилган ўзбек муҳожири жон берди\n11 апрел 2021, Тошкент вақти: 10:21\nРоссиянинг Липецк шаҳрида 24 январь куни номаълум кимсалар томонидан калтаклаб кетилганидан сўнг комага тушган Ўзбекистон фуқароси ҳушига келмасдан оламдан ўтди.Терговчиларга кўра¸ ҳозирда жиноятни содир этган шахсларга қидирув эълон қилинган.\nЎзбекистонлик ҳушига келмасдан жон берди\n27 январь куни Липецк вилоят маркази шифохонасида ҳушида келмаган 44 ёшли Ўзбекистон фуқароси нобуд бўлди.\nЛипецк вилояти бўйича Тергов қўмитаси ахборот бўлими раҳбари Юлия Кузнецованинг Озодликка айтишича, ўзбек муҳожири 2015 йилнинг 24 январида оғир жароҳатлар билан беҳуш ҳолатда Липецк шаҳрининг Верешчагина кўчасида топилган:\n- Унинг ўлими юзасидан бизда жиноий иш очилди, чунки бу шахс уч кун ўтиб Липецкнинг 1-сонли тез тиббий ёрдам клиникасида ҳушига келмасдан ўлди. Ўлимга бош суяги жароҳати сабаб бўлди. 24 январь куни жабрланувчига тан жароҳатларини етказган шахслар қидирувга берилди. Улар тўғрисида ортиқча маълумот бера олмайман, деди терговчи Юлия Кузнецова.\nОзодлик ўз манбаларидан шифохонада жони узилган Ўзбекистон фуқаросининг 1970 йилда туғилган Мансуров Самад Туробович эканини аниқлади.\nЛипецк шаҳар Октябрский округи бўйича Тергов бўлими томонидан ўзбек муҳожири ўлими юзасидан Россия Федерацияси Жиноят Кодексининг 111- моддаси 4-қисми (жабрланувчи ўлимига сабаб бўлган эҳтиётсизликдан оғир тан жароҳати етказиш) асосида жиноий иш қўзғатилди.\nСамад Мансуров жасади қўшимча суд-тиббий экспертиза учун маҳаллий моргга жўнатилди.\n2013 йил сентябрида Липецк шаҳрида тўрт нафар ўзбек муҳожирини ëқиб юборганлик ва яна тўрттасини чавақлаганлик айби билан маҳаллий тақирбошлар гуруҳининг уч аъзоси ҳибсга олинган ва жавобгарликка тортилганини Озодлик хабар берган эди.\nЛипецкда бошқа ўзбек муҳожирини ўлдирганликда айбланаётган шахс ушланди\nЛипецк шаҳрида янги йил арафасида – 30 дан 31 декабрга ўтар кечаси ўлдирилган яна бир ўзбек муҳожири ўлимида айбланаётган шахс ҳибсга олингани хабар қилинди.\nТергов қўмитаси хабарига кўра, Липецкнинг худди Октябрский округидаги полиция бўлимига Неделина кўчасидаги уйлардан бирида яшовчи фуқаролардан шикоят келиб тушган. Улар Ўзбекистон фуқароси ижарага олган уйда жанжал бўлаётганини айтган.\nТунги соат иккиларда ҳодиса жойига етиб келган полициячилар 6-қаватнинг подъезд майдончасида - квартирасининг эшиги тагида пичоқлаб кетилгани тахмин қилинган 31 ёшли ўзбек йигити жасадини топган. Қўшнилар квартирадан иккита кўринишидан осиёлик бўлган шахс чиқиб кетганини билдирган.\nКвартирани кўздан кечирган криминалистлар бундан олдин хонада байрам нишонлангани, катта миқдорда спиртли ичимлик ичилгани, кейин жанжал бўлганини тахмин қилмоқда.\nОктябрский округи бўйича Тергов бўлими Ўзбекистон фуқароси ўлдирилиши юзасидан қотиллик моддаси асосида жиноий иш очди ва бу жиноятга алоқадор шахсларга нисбатан қидирув эълон қилди.\nИсми ошкор этилмаган ўзбекистонлик қурбон Липецк яқинидаги коттедж қурилишида қурувчи бўлиб ишлаб келган.\nУч кун ўтар-ўтмас ўзбекистонлик ўлимига алоқадорликда айбланиб 23 яшар аёл ҳибсга олинди. Тергов пайтида айбига иқрор бўлган липецклик бу аёл курашчи экани ва маст ҳолатда муҳожирга бир-икки кураш усулини кўрсатиб, эшик ойнасини синдириб қўйганини айтган.\nТерговда давомида аëн бўлишича¸ исми ошкор этилмаётган аёл ойна сингани устида жанжал кўтарган муҳожир қорнига жаҳл устида ойна синиғини тиқиб олган.\nҚотилликда айбланаётган 23 яшар аёл ҳозирда ҳибсда қолмоқда. Тергов ишлари якунлангани йўқ.


БУРЧ МУҚАДДАСЛИГИ » Past Darg'om haqiqati\nБош Сахифа » Сиёсий » БУРЧ МУҚАДДАСЛИГИ\nМуаллиф: Admin дан 2-11-2017, 14:33, курилди: 74\nсезилган жойда самара бўлади\nДарвоқе, олов -тилсиз ёв. Шу боис хизмат доимо тезкорлик ва аниқликни талаб этади. Бу борада Ботир Жўраев, Ихтиёр Суяров, Жасур Саъдинов, Шерали Эшмуродов каби масъулиятли, жасоратли ходимлар меҳнатларини таъкидлаб ўтиш ўринли.\nЁнғин чиқиши билан боғлиқ кўнгилсиз воқеаларнинг олдини олишга бағишланган профилактик тадбирлар сабаб ўт чиқиши билан боғлиқ фалокатлар ўтган йилнинг шу даврига нисбатан 22 тага, яъни 26,1 фоизга камайди. Кўнгилсиз ҳолатларнинг 47 таси хонадонларда, 1 таси ишлаб чиқариш корхонасида, қолганлари эса ёш болаларнинг олов билан ўйнаши, эҳтиётсизлик, газ ва иситиш печлари ҳамда бошқа сабаблардан келиб чиққан.\n- Уй-жойларни назоратдан ўтказиш ўтган йилга нисбатан 4,2, телекўрсатув, радиоэшиттиришларда соҳавий чиқишларимиз эса 7 фоизга ошди, - дея сўзини давом эттирди бўлим бошлиғи. - 727 нафар фуқаролар билан суҳбат ва учрашувлар ташкил этилди. Шунинг натижаси ўлароқ, мазкур йилда куйишдан тан жароҳати олганлар, ҳалок бўлганлар қайд этилмади.\nФаолиятга меҳр-муҳаббат, фидо¬йилик бор жойда ишда унум бўлади. Бурчнинг муқаддаслиги ҳам шунда.


ОАВ: 20 долларлик қоғоз пулда афроамерикалик аёл сурати пайдо бўлади\n00:04 / 21.04.2016\nАҚШ молия вазири Жейкоб Лью 5, 10 ва 20 долларлик қоғоз пулларнинг дизайнида катта ўзгаришлар бўлишини эълон қилади, деб хабар бермоқда ўз манбаларига иқтибос келтирган ҳолда Politico нашри.\nТаъкидланишича, 19-асрда қулларнинг озод этилиши учун курашган аёл Гарриет Табмен АҚШ қоғоз пулида пайдо бўладиган биринчи афроамерикалик бўлади, унинг тасвири 20 долларлик қоғоз пулда АҚШнинг 7-президенти Эндрю Жексон тасвири ўрнини эгаллайди.\nНашрнинг таъкидлашича, Жексон қулдор бўлган, Табмен эса қулдорликни бекор қилиш ҳаракатининг фаоли ҳисобланган.\nАҚШ молия вазири 10 долларлик қоғоз пулда АҚШнинг биринчи молия вазири, бу ташкилот ва замонавий АҚШ молия тизимини яратган Александр Гамильтон суратини тасвирлаш ғоясидан воз кечилганини маълум қилди.\n10 долларлик қоғоз пулнинг орқа томонида аёлларнинг фуқаролик ҳуқуқлари учун ҳаракат фаоллари суратлари, 5 долларлик қоғоз пулнинг орқасида эса 20-асрда фуқаролик ҳуқуқлари учун кураш етакчилари суратлари пайдо бўлади.\nЯнги қоғоз пуллар АҚШ гравировкалаш ва босма бюроси томонидан аёллар овоз бериш ҳуқуқи кучга кирганининг 100 йиллиги муносабати билан 2020 йилга чиқарилади. Унгача янги купюралардан бирортаси кейинги ўн йилликкача фойдаланишга киритилмайди.\nМолия вазирлиги АҚШ Федерал захира тизимини бу жараённи тезлатиш ва янги қоғоз пулларни иложи борича тезроқ чиқаришни амалга оширишга чақирди.